
转讜住驻讜转



 讗讬谉 驻讬专讜砖 诇拽讟注 讝讛 

讛诪讗讬专讬

讛专讜爪讛 诇讛砖诇讬诐 注爪诪讜 讘转讜专讛 讜讘讞讻诪讛 专讗讜讬 诇讜 砖诇讗 诇注讚谉 注爪诪讜 讜砖诇讗 诇讘拽砖 讛转注谞讜讙讬诐 砖谞讗诪专 诇讗 转诪爪讗 讘讗专抓 讛讞讬讬诐 诇讗 转诪爪讗 讘诪讬 砖诪讞讬讛 注爪诪讜 注诇讬讛:





讬讚 专诪"讛

讜驻注专讛 驻讬讛 诇讘诇讬 讞拽 讞讚 诪砖诪注 诇诪讬 砖诪砖讬讬专 讗驻讬诇讜 讞拽 讗讞讚 讜专' 讬讜讞谞谉 讗诪专 诇诪讬 砖讗讬谞讜 注讜砖讛 讗驻讬诇讜 讞拽 讗讞讚 讗讘诇 注砖讛 讗驻讬诇讜 讞拽 讗讞讚 诇讗: 讜讛讬讛 讘讻诇 讛讗专抓 谞讗讜诐 讛' 驻讬 砖谞讬诐 讘讛 讬讻专转讜 讬讙讜注讜 [讻讜'] 讗诪专 专' 砖诪注讜谉 讘谉 诇拽讬砖 砖诇讬砖讬转 讝专注讜 砖诇 砖诐 讘谉 谞讞 讜讛讬讬谞讜 讝专注讜 砖诇 讗专驻讻砖讚 砖讬爪讗 讛讬诪谞讜 讗讘专讛诐 讜讗注"讙 讚讗专驻讻砖讚 讞讜诪砖讗 讛讜讬 讚讻转讬讘 讘谞讬 砖诐 注讬诇诐 讜讗砖讜专 讻讜' 讗驻"讛 谞驻讬砖 诇讬讛 讝专注讬讛 讟驻讬 诪讞讚 诪讛谞讱 讜讛讜"诇 转讜诇转讗 讜注诇 讛讗讬 转讜诇转讗 讻转讬讘 (砖诐) 讜讛讘讗转讬 讗转 讛砖诇讬砖讬转 讘讗砖 讜爪专驻转讬诐 讻爪专讜祝 讗转 讛讻住祝 讻讜' 讜讗砖转讻讞 讚诪讬诪注讟讬 诇讬讛 讝专注讜 砖诇 讗专驻讻砖讚 讟讜讘讗 讜拽讗 诪讬诪注讟讬 讬砖专讗诇 诪砖讜诐 讚讬砖专讗诇 谞驻讬砖讬 讟驻讬 诪讞讚 诪转诇转讗 讘讝专注讬讛. 讗诪专 诇讬讛 专' 讬讜讞谞谉 诇讗 谞讬讞讗 诇讬讛 诇诪专讬讛讜 讚转讬诪讗 诇讛讜 讛讻讬 诇爪专驻讬谞讛讜 诇讬砖专讗诇 (讻讜诇讬讛) [讻讜诇讬 讛讗讬] 讗诇讗 砖诇讬砖讬转 砖诇 谞讞 讜讛讬讬谞讜 砖诐 砖讬爪讗 诪诪谞讜 讗讘专讛诐 讜讗砖诐 讻转讬讘 讜讛讘讗转讬 讗转 讛砖诇讬砖讬转 讘讗砖 讜讻讬讜谉 砖爪专祝 讝专注讜 砖诇 砖诐 讻讻住祝 讜讻讝讛讘 (讜诪爪讗讜) [讜讬爪讗讜] 注讬诇诐 讜讗砖讜专 讜诇讜讚 讜讗专诐 讜讙诐 讗讚讜诐 讜讬砖诪注讗诇 砖讘讗讬谉 诪讝专注讜 砖诇 讗讘专讛诐 诇住讬讙讬诐 讜讬砖专讗诇 诇讝讛讘 住讙讜专 讜讻住祝 爪专讜祝 诪讝讜拽拽 砖讘注转讬诐. 讜讬砖 诇驻专砖 讚专' 讬讜讞谞谉 诇讗讜 讗讬砖专讗诇 诇讞讜讚讬讛讜 拽讗 拽驻讬讚 讗诇讗 讗讗讜诪讜转 讛注讜诇诐 拽讗 拽驻讬讚 谞诪讬 讜讛讻讬 诪住转讘专: 



讜诇拽讞转讬 讗转讻诐 讗讞讚 诪注讬专. 讬转讬讘 专讘 讻讛谞讗 拽诪讬讛 讚专讘 讜讬转讬讘 拽讗诪专 讚讘专讬诐 讻讻转讘谉 讻讜' 讞讝讬讬讛 专讘 诇专讘 讻讛谞讗 讚拽讗 讞讬讬祝 专讬砖讬讛 讞讜驻祝 专讗砖讜 讜诪注讚谉 注爪诪讜 讗诪专 诇讬讛 诇讗 转诪爪讗 讛转讜专讛 讘诪讬 砖诪讞讬讛 讗转 注爪诪讜 注诇讬讛 讗诇讗 讘诪讬 砖诪爪注专 注爪诪讜 注诇讬讛 讜讗讬谞讜 讞讜砖砖 讘转驻谞讜拽讬 注爪诪讜 讗诇讗 诇注住讜拽 讘转讜专讛, 讜讛讬讬谞讜 讚讚专砖讬谞谉 讛转诐 (讘专讻讜转 住"讙:) 讝讗转 讛转讜专讛 讗讚诐 讻讬 讬诪讜转 讘讗讛诇 讗讬谉 讛转讜专讛 诪转拽讬讬诪转 讗诇讗 讘诪讬 砖诪诪讬转 讗转 注爪诪讜 讘讗讛诇:



转谞讬讗 专' 住讬诪讗讬 谞讗诪专 讜诇拽讞转讬 讗转讻诐 诇讬 诇注诐 讜谞讗诪专 讜讛讘讗转讬 讗转讻诐 讗诇 讛讗专抓 诪拽讬砖 讬爪讬讗转谉 砖诇 诪爪专讬诐 诇讘讬讗转谉 诇讗专抓 诪讛 讘讬讗转诐 诇讗专抓 诇讗 谞讻谞住讜 诇讗专抓 诪砖砖讬诐 专讘讜讗 砖讬爪讗讜 诪诪爪专讬诐 诪讘谉 注砖专讬诐 讜注讚 讘谉 砖砖讬诐 讗诇讗 砖谞讬诐 讘诇讘讚 讬讛讜砖注 讜讻诇讘 讗祝 讬爪讬讗转谉 诪诪爪专讬诐 诇讗 讬爪讗讜 诪讗讜转谉 砖讛讬讜 讘诪爪专讬诐 讗诇讗 砖谞讬诐 诪讻诇 砖砖讬诐 专讘讜讗 讜讗讜转谉 砖谞讬诐 注诇讜 诇砖砖讬诐 专讘讜讗 讜讛砖讗专 专砖注讬诐 讛讬讜 诇驻讬讻讱 诪转讜 讘砖诇砖转 讬诪讬 讗驻诇讛 讻讚讬 砖诇讗 讬专讗讜 诪爪专讬诐 讘诪驻诇转谉 讗诪专 专讘讗 讜讻谉 诇讬诪讜转 讛诪砖讬讞 讗讬谉 讝讜讻讬谉 诇讬谞爪诇 讗诇讗 砖谞讬诐 诪砖砖讬诐 专讘讜讗 砖谞讗诪专 讜注谞转讛 砖诪讛 讻讬诪讬 谞注讜专讬讛 讜讻讬讜诐 注诇讜转讛 诪讗专抓 诪爪专讬诐 诪驻砖讟讬讛 讚拽专讗 砖诪注转 诇讛 讚讻转讬讘 讜讻讬讜诐 注诇讜转讛 诪讗专抓 诪爪专讬诐 讜讗讬转 讚讚专砖讬 诇讛 诪讚讻转讬讘 讜注谞转讛 诇砖讜谉 注谞讬讜转 讜讚诇讜转 讜诪讬注讜讟:



讜讬诪讛专 诪砖讛 讜讬拽讚 讗专爪讛 讜讬砖转讞讜 诪讛 专讗讛 讘讗讜转谉 讬"讙 诪讚讜转 砖诪讬讛专 讜讛砖转讞讜讛 讘砖诪讞讛 专讘讬 讞谞讬谞讗 讘谉 讙诪诇讬讗诇 讗诪专 讗专讱 讗驻讬诐 专讗讛 专讗讛 诪讚转讜 砖诇 诪拽讜诐 砖讛讜讗 讗专讱 讗驻讬诐 讜砖诪讞 讜诪讬讛专 讜讛砖转讞讜讛 讚专讱 讛讜讚讗讛 专' 讗诪专 讗诪转 讚讻转讬讘 专讘 讞住讚 讜讗诪转 专讗讛 诪讚转讜 砖诇 拽讘"讛 砖讛讜讗 讗诪转 讜讗讬谉 讚讘专讜 讞讜讝专 专讬拽诐 讜讬讚注 砖住讜驻讜 诇拽讬讬诐 讛讘讟讞转讜 诇讬砖专讗诇 诇驻讬讻讱 诪讬讛专 诇讛砖转讞讜讜转 讘砖诪讞讛 讜讬"讗 专讗讛 诪讚转讜 砖诇 拽讘"讛 砖讚谉 讗转 讛讗讚诐 讘讗诪转 讜谞转讬讬专讗 砖诇讗 讬转讞讬讬讘讜 讬砖专讗诇 讻诇讬讬讛 讻砖讛讜讗 讚谉 讗讜转诐 讘讚讬谉 讙诪讜专 讜诪讬讛专 讜讛砖转讞讜讛 诇拽讘"讛 诇讛转驻诇诇 砖诇讗 讬讛讗 讚谉 讗讜转诐 诇驻讬 诪注砖讬讛诐: 转谞讬讗 讻诪"讚 讗专讱 讗驻讬诐 专讗讛 讚转谞讬讗 讻砖注诇讛 诪砖讛 诇诪专讜诐 讻讜' 诪讚拽讗 讟专讞 诪砖讛 诇讗讜拽讜诪讬 诪讚转 讗专讱 讗驻讬诐 诇专砖注讬诐 砖"诪 讗专讱 讗驻讬诐 专讗讛 讜讛砖转讞讜讛:





诪讛专砖"讗 - 讞讬讚讜砖讬 讗讙讚讜转

讗专"诇 诇诪讬 砖诪砖讬讬专 讻讜' 讗诇讗 诇诪讬 砖诇讗 诇诪讚 讗驻讬' 讞拽 讗讞讚 讻讜'. 讻谉 讛讜讗 讘讬诇拽讜讟 讜诇讻讗讜专讛 诇驻讬 诪砖诪注讜 拽砖讛 诇专"诇 讜讻讬 诪砖讜诐 注讘讬专讛 讗讞转 谞讜驻诇 讘讙讬讛谞诐 讜诇专"讬 谞诪讬 讜讻讬 诪爪讜讛 讗讞转 诪爪诇转 讛讗讚诐 诪谉 讛讙讬讛谞诐 讜谞专讗讛 诇驻专砖 注"驻 讛讬专讜砖诇' 讚专砖 专"注 诇讻谉 讛专讞讬讘讛 讜讙讜' 诇讘诇讬 讞拽 诇讘诇讬 讞拽讬诐 讗讬谉 讻转讬讘 讻讗谉 讗诇讗 诇讘诇讬 讞拽 诇诪讬 砖讗讬谉 讘讬讚讜 诪爪讜讛 讗讞转 砖讬讻专讬注讜 诇讻祝 讝讻讜转 讛"讛 诇注讛"讘 讗讘诇 讘注讛"讝 讗驻讬诇讜 转转拽爪"讟 诪诇讗讻讬诐 讻讜' 讛讜讗 诪讘讜讗专 砖讻诇 诪爪讜讛 砖讗讚诐 注讜砖讛 拽讜谞讛 诇讜 驻专拽诇讬讟 讗讞讚 讜讻谉 讘注讘讬专讛 拽讜谞讛 诇讜 拽讟讬讙讜专 讗讞讚 讜拽讗诪专 讚讘注讛"讘 讛讚讬谉 讛讜讗 讚讬谉 讗诪转 讜讘讞爪讬讜 讝讻讗讬 讜讘讞爪讬讜 讞讬讬讘 爪专讬讱 诪爪讜讛 讗讞转 砖讬讻专讬注讜 诇讻祝 讝讻讜转 诪砖讗"讻 讘注讛"讝 砖讗"讗 诇讗讚诐 砖讬讛讬讛 谞讬讚讜谉 讘讞爪讬讜 讝讻讗讬 讜讞爪讬讜 讞讬讬讘 讗诇讗 讗驻讬诇讜 讗诐 讬讛讬讛 诪诇讬抓 讗讞讚 诪讬谞讬 讗诇祝 讚讛讬讬谞讜 讗驻讬' 诪爪讜讛 讗讞转 讗诐 讗讬谉 诇讜 注讘讬专讜转 讬讝讻讛 诇注讛"讘 讜讛砖转讗 讬砖 诇驻专砖 讘砖诪注转讬谉 讚专"诇 拽讗诪专 诇诪讬 砖诪砖讬讬专 讻讜' 讚讛讬讬谞讜 诪讬 砖讞爪讬讜 讝讻讗讬 讜讞爪讬讜 讞讬讬讘 讜讘诪爪讜讛 讗讞转 诪讻专讬注讜 讜诪砖讬讬专 讗讞"讻 诪爪讜讛 讗讞转 讬驻讜诇 讘砖讗讜诇 讛讙讬讛谞诐 讜讛讬讬谞讜 讻讚讚专砖 专"注 讜讗"诇 专"讬 诇讗 谞讬讞讗 诇讬讛 诇诪专讬讬讛讜 讚诇讬诪讗 讛讻讬 讗驻讬' 讘讚讬谉 注讛"讘 讗诇讗 讗驻讬' 诇讗 诇诪讚 讗诇讗 讞拽 讗' 讗讜转讛 诪爪讜讛 讗讞转 讛讬讗 诇讜 诇驻专拽诇讬讟 诇讛爪讬诇讜 诪讙讬讛谞诐:


砖诇讬砖讬 砖诇 砖诐 讻讜'. 讜驻讬专砖"讬 诇讚讘专讬 专"诇 谞诪爪讗讜 讬砖专讗诇 诪转诪注讟讬谉 讻讜' 注"砖 讜诇讜诇讬 驻讬专讜砖讜 谞专讗讛 讚讜讚讗讬 讙诐 讛谞砖讗专讬诐 诪谉 讛注讜讘讚讬 讻讜讻讘讬诐 讛讻砖专讬诐 砖讘讛诐 讻诪"砖 讗讞"讻 讜讛讘讗转讬 讗转 讛砖诇讬砖讬转 讘讗砖 讜讘讞谞转讬诐 讜讙讜' 讜诇讗 讬讜转专 诪讻诇诐 讘讬谉 诪讬砖专讗诇 讘讬谉 诪讻砖专讬 注讜讘讚讬 讻讜讻讘讬诐 讗诇讗 砖诇讬砖讬转 砖诇 砖诐 讜讗"诇 专"讬 诇讗 谞讬讞讗 诇诪专讬讬讛讜 讚讬砖专讗诇 讜讚讻砖专讬 注讜讘讚讬 讻讜讻讘讬诐 讚诇讬诪讗 诇讛讜 讛讻讬 砖讬转诪注讟讜 讻"讻 讜拽"诇:


讗讞讚 诪注讬专 讜砖谞讬诐 诪诪砖驻讞讛 讗专"诇 讚讘专讬诐 讻讻转讘谉 诇砖讬讟转讜 砖讬转诪注讟讜 讬砖专讗诇 讜专"讬 诇砖讬讟转讜 砖诇讗 讬转诪注讟讜 讗讘诇 讗讞讚 诪注讬专 诪讝讻讛 讻讜' 讻诪"砖 讘讗讘专讛诐 砖讘讝讻讜转讜 谞爪诇转 注讬专 爪讜注专 讜砖谞讬诐 诪讝讻讬谉 讜讻讜' 讻诪"砖 讘诪砖讛 讜讗讛专谉 砖讘讝讻讜转诐 谞讘讞专讜 讻诇 砖讘讟 诇讜讬 诇注诐 拽讚讜砖:


诇讗 转诪爪讗 讘讗专抓 讜讙讜'. 诇注讬诇 诪讬谞讬讛 讻转讬讘 讜讛讞讻诪讛 诪讗讬谉 转诪爪讗 讜讙讜' 讜讗诪专 讻讬 诇讗 转诪爪讗 讘讗专抓 讛讞讬讬诐 讜讛讜讗 诪拽讜诐 砖讜讜拽讬诐 诇诪爪讜讗 讘讜 转注谞讜讙讬 注讜诇诐 讻诪"砖 讘讬讜诪讗 讘讗专爪讜转 讛讞讬讬诐 讝讛 诪拽讜诐 砖讜讜拽讬诐 讜讛讬讬谞讜 讚拽讗诪专 讘诪讬 砖诪讞讬讛 注爪诪讜 注诇讬讛:


砖谞讗诪专 讜注谞转讛 讻讬诪讬 谞注讜专讬讛 讜讙讜'. 讻诇讜诪专 砖讬转诪注讟讜 讘讙诇讜转 讻诪讜 砖谞转诪注讟讜 讘讬诪讬 谞注讜专讬讛 讚讛讬讬谞讜 讛诇讬讻讜转讬讛 讘诪讚讘专 砖诇讗 谞砖讗专讜 专拽 砖谞讬诐 诪讛诐 讻诇讘 讜讬讛讜砖注 讜讻谉 讻讬诪讬 注诇讜转讛 讜讙讜' 讜讗讜诇讬 砖讗诇讜 讛讘' 砖谞砖讗专讜 砖讛诐 讻诇讘 诪讬讛讜讚讛 讜讬讛讜砖注 诪讗驻专讬诐 讛讜讗 专诪讝 注诇 讛讘' 诇注转讬讚 诪砖讬讞 讘谉 讚讜讚 诪讬讛讜讚讛 讜诪砖讬讞 讘谉 讬讜住祝 诪讗驻专讬诐:


讘讗 讜讗专讗讱 诪讛 注砖讜 讗讘讜转讬 诇讗讘讜转讬讱 讜讻讜'. 谞专讗讛 讚讜讚讗讬 砖诇讗 讛讬讛 讬讻讜诇 诇讛专讗讜转 诇讜 注转讛 诪讛 砖讻讘专 讟讘注讜 诪讛诐 讻讜' 讘讝诪谉 砖讛讬讛 拽讜讚诐 讝讛 讻诪讛 砖谞讬诐 讗讘诇 讗驻砖专 砖讛专讗讛 诇讜 讝拽谉 住驻专 讝讻专讜谞讜转 砖诇讛诐 砖讬砖 诇讻诇 诪诇讻讜转 住驻专 讝讻专讜谞讜转 讘讻诇 砖谞注砖讜 诪拽讚诐:


讜注讚"讝 谞注谞砖 诪砖讛 砖谞讗诪专 讜诪讗讝 讘讗转讬 讻讜'. 谞专讗讛 讚诇讗 拽讗讬 讗诪讛诐 讟讘注讜 讘讬诐 讚讙讝讬专转 讛砖诇讻讛 诇讬讗讜专 讻讘专 讛讬讛 拽讜讚诐 砖谞讜诇讚 诪砖讛 讗诇讗 讚诪讛诐 讛专讙讜 讘讞专讘 讜诪讛诐 诪注讻讜 讻讜' 讗驻砖专 砖讛讬讛 讗讞专讬 砖诇讬讞讜转讜 砖诇 诪砖讛 讜拽讗讬 砖驻讬专 注诇讬讛讜 讜注讚"讝 谞注谞砖 诪砖讛 讜讙讜' 讗诪谞诐 诪转讜讱 讛讻转讜讘讬诐 谞专讗讛 砖诇讗 讛讻讘讬讚 驻专注讛 讘砖讜诐 讚讘专 注诇 讬砖专讗诇 讗讞专 砖诇讬讞讜转讜 砖诇 诪砖讛 讗诇讗 砖诇讗 谞转谉 诇讛诐 转讘谉 讜转讜讻谉 讛诇讘谞讬诐 讬转谞讜 讜注诇讛 拽讗讬 讻诇 讛注谞讬谉 讜讬专讗讜 砖讜讟专讬 讜讙讜' 讜讬讗诪专讜 讬专讗 讛' 讜讙讜' 讜讬讗诪专 诇诪讛 讛专注讜转 讜讙讜' 讜诪讗讝 讘讗转讬 讜讙讜' 讜讗讜诇讬 诪"砖 注"讝 谞注谞砖 诪砖讛 讻讜' 诇讗 拽讗讬 讗诇讗 讗诪讛诐 诪注讻讜 讘讘谞讬谉 讜讬爪讗 诇讛诐 诇讜诪专 讻谉 诪诪诇转 诇讘谞讬诐 讜诪诇讘谞讬讻诐 砖讛讜讗 诪诇砖讜谉 讘谞讬诐 讻讚讗诪专讬谞谉 讘注诇诪讗 诇讘谞讬诐 诇讘谞讬 讘谞讬诐 砖讗"诇 驻专注讛 转讘谉 诇讗 讬谞转谉 诇讛诐 讜讗注驻"讻 转讜讻谉 诇讘谞讬诐 转转谞讜 讻讬 讬转谞讜 讘谞讬讛诐 讘诪拽讜诪谉 讘转讜讻讜 讜诪住驻专 讙专注讜谉 讛诇讘谞讬诐 讻讚讗诪专讬谞谉 讘讗讙讚讛 砖讗"诇 诪砖讛 诇讛拽讘"讛 诇诪讛 讛专注讜转 讜讙讜' 注讻砖讬讜 砖讗讬谉 诇讘谞讬诐 诪砖讬诪讬谉 讘谞讬讛诐 砖诇 讬砖专讗诇 讘讘谞讬谉 讗"诇 讛拽讘"讛 拽讜爪讬诐 讻讜' 讜谞专讗讛 注讜讚 讚拽讗讬 谞诪讬 讗诪讛诐 讛专讙讜 讘讞专讘 诪诪讛 砖讗诪专 讘注谞讬谉 诇转转 讞专讘 讘讬讚诐 诇讛专讙谞讜 讻讬 注讚 讛讬讜诐 讛讛讜讗 砖讛讬讛 讚谉 讗讜转诐 讘诪讬诐 诇驻讬 砖讻讘专 谞砖讘注 砖诇讗 讬讘讬讗 诪讘讜诇 诇注讜诇诐 讗讘诇 讘讞专讘 诇讗 讛讬讛 讚谉 讗讜转诐 讻诪"砖 讗诐 谞讬讚讜谞诐 讘讞专讘 讛专讬 讞专讘讜 砖诇讜驻讛 讘讬讚讜 讗讘诇 注"讬 砖诇讬讞讜转讜 砖诇 诪砖讛 讛讜讻讘讚 注诇讬讛诐 讛注讘讜讚讛 诇讻讜驻诐 讘诪讻转 讞专讘 讻诪"砖 诇转转 讞专讘 讘讬讚诐 讜讙讜' 讜讝"砖 诪砖讛 诇诪讛 讝讛 砖诇讞转谞讬 讜讙讜' 砖讗驻砖专 砖注"讬 砖讗谞讬 讛讬讬转讬 讛砖诇讬讞 讙专诐 讛讚讘专 诇驻讬 砖讻讘专 讛专讙转讬 诪爪专讬 讘讞专讘 讛诐 谞讞砖讘讬诐 注爪诪诐 诇谞讙讚讬 讻谞专讚驻讬诐 讜讘讝讛 讗谞讬 谞讜转谉 诇讛诐 驻转讞讜谉 驻讛 诇转转 讞专讘 讘讬讚诐 诇讛专讙谞讬:


讛专讘讛 驻注诪讬诐 讻讜'. 讘讗诇 砖讚讬 讜诇讗 讛专讛专讜 注诇 诪讚讜转讬 讜诇讗 讗"诇 诪讛 砖诪讱 讻讜' 讜讗转讛 讗诪专转 诇讬 诪讛 砖诪讱 讜注讻砖讬讜 讗转讛 讗讜诪专 讜讛爪诇 诇讗 讛爪诇转 讜讙讜' 诇诪讚讜 诇讜诪专 砖讛讜讻讬讞讜 注诇 讚讘专讬诐 讛诇诇讜 诪转讞诇转 驻' 砖诇诪讟讛 讛谞住诪讱 诇讻讗谉 砖讗"诇 讛拽讘"讛 讜讗专讗 讙讜' 讘讗诇 砖讚讬 讜砖诪讬 讛' 讜讙讜' 讜讙诐 讛拽诪讜转讬 讗转 讘专讬转讬 诇转转 讜讙讜' 讻诪驻讜专砖 讘砖"专 注"砖 讜讻谉 驻讬专砖"讬 讘讞讜诪砖 讗诇讗 砖专砖"讬 讘讞讜诪砖 谞拽讟 拽专讗 讚诇诪讛 讛专注讜转 讘诪拽讜诐 砖讛讝讻讬专 讻讗谉 拽专讗 讜诪讗讝 讘讗转讬 诇讚讘专 讜讙讜' 讜讗讬谉 诇讞讜砖 讗诇讗 讚谞拽讟 转讞诇转 讛注谞讬谉 砖诇 讚讘专讬 诪砖讛 讜讻谉 讘住讜讙讬讗 讚讬诇谉 谞拽讟 转诇诪讜讚讗 讘转讞诇讛 砖谞讗诪专 讜诪讗讝 讘讗转讬 诇讚讘专 讜讙讜' 讜住讬讬诐 讘住讜祝 讘拽专讗 讚讛爪诇 诇讗 讛爪诇转 讜讙讜' 讗讘诇 讛专讗"诐 诇讗 讻"讻 注"砖 讜诪转讜讱 砖诪注转讬谉 诪讜讻讞 讻诪"砖 讚注谞讬讬谞讗 讗讞讚 讛讜讗 讜讬砖 诇讚拽讚拽 诇驻讬 驻讬专砖"讬 讘讞讜诪砖 讚诇诪讛 讛专注讜转 讜讙讜' 讛讬讛 讙"讻 讛专讛讜专 讛讗 讗诪专讬谞谉 驻专拽 谞讙诪专 讛讚讬谉 讜注砖讬专 讬注谞讛 注讝讜转 讝讛 讬讛讜砖注 讻讜' 讗讬诇讬诪讗 诪讛讻讗 诇诪讛 讛注讘专转 讛注讘讬专 诪砖讛 谞诪讬 诪讬诪专 讗诪专 诇诪讛 讛专注讜转 讜讙讜' 讜讬"诇 讚讜讚讗讬 砖谞讬讛诐 诇' 讛专讛讜专 诪砖诪注 讗诇讗 讛"拽 讚讗诐 谞拽专讗 讬讛讜砖注 讜注砖讬专 讬注谞讛 讜讙讜' 讘砖讘讬诇 讚讘讜专 讝讛 讗"讻 诪砖讛 谞诪讬 讗诪专 讛讻讬 讜讗诪讗讬 谞拽专讗 转讞谞讜谞讬诐 讬讚讘专 讜讙诐 诪讜讻讞 诇砖讜谉 转谞讞讜诪讗 讚诇诪讛 讛专注讜转 讜讙讜' 讛专讛讜专 诪砖诪注 讜注讬' 讘砖"专 讜注讬讬谉 讘讝讛 讘专讗"诐 讜讘讘讬讗讜专讬 诪讛专"谉 讜讻转讘 专砖"讬 讘驻讬专讜砖 讛讞讜诪砖 讜讗讬谉 诪讚专砖 讝讛 诪转讬讬砖讘 讗讞专 讛诪拽专讗 讻讜' 注讻"诇 注"砖 讘讗讜专讱 讜注讬讬谉 讘驻讬专讜砖 讚讘专讬讜 讘注拽讬讚讛 讜讘讞讝拽讜谞讬 讜讘专讗"诐 讜注讬讬谉 讘讝讛 转砖讜讘转 讛专诪讘"谉 讜讛专讗"诐 讟注谉 注诇讬讜 注"砖 讜讗讬谉 诇讛讗专讬讱 讘讚讘专讬讛诐 讜讛谞"诇 诇拽讬讬诐 讚讘专讬 讛诪讗诪专 注"驻 讚讘专讬 讛专诪讘"谉 诇驻讬 砖讛讛讘讟讞讛 砖讛讬讗 讘砖诐 讛讙讚讜诇 讛讬讗 讬讜转专 讙讚讜诇讛 诪讛讘讟讞讛 砖讛讬讗 讘砖诪讜转 讗讞专讬诐 讜诇讗讘讜转 讙"讻 谞讙诇讛 诇驻注诪讬诐 讘砖诐 讛讙讚讜诇 讘讗讘专讛诐 讘讘专讬转 讘讬谉 讛讘转专讬诐 讜讘讬注拽讘 讘诪专讗讛 讛讞诇讜诐 讗诇讗 砖诇驻注诪讬诐 诇讗 谞讙诇讛 诇讛诐 专拽 讘讗诇 砖讚讬 讜注谞讬谉 讜诇讗 讛专讛专讜 讗讞专 诪讚讜转讬 讜诇讗 讗诪专讜 诇讬 诪讛 砖诪讱 讛讜讗 讗讞专 讚讻诪讛 驻注诪讬诐 谞讙诇讬转讬 诇讛诐 专拽 讘讗诇 砖讚讬 讜诇讗 砖讗诇讜 诪诪谞讬 诇讛讘讟讬讞诐 讘砖诐 讛讙讚讜诇 讜诇讗 讛专讛专讜 讗讞专讬 诪讚讜转讬 讻砖诇讗 谞转拽讬讬诪讛 讛讛讘讟讞讛 诇讛诐 讘注爪诪诐 诇讛讘讟讬讞诐 讘砖诐 讛讙讚讜诇 讗讘诇 讛讗诪讬谞讜 讘讬 砖讬转拽讬讬诐 讛讛讘讟讞讛 诇讚讜专讜转诐 讜讗转讛 砖讗诇转 诇讛讘讟讬讞讱 讘砖诐 讛讙讚讜诇 讜讗注驻"讻 讛专讛专转 讗讞专 诪讚讜转讬 讻砖诇讗 谞转拽讬讬诪讛 讛讛讘讟讞讛 诪讬讚 讜讗诪专转 诇诪讛 讛专注讜转 讜讙讜' 讜讬转讬砖讘 诇驻"讝 砖诇讗 讛讜讻讬讞讜 讛砖"讬 诪讬讚 讻砖砖讗诇 讜讗诪专 诪讛 砖诪讱 讜讙讜' 砖诇讗 讛讜讻讬讞讜 专拽 注诇 讛讛专讛讜专 砖注讻砖讬讜 讗讞专 砖讛讘讟讬讞讜 讻讘专 讘砖诐 讛讙讚讜诇 讛讬讛 诇讜 诇讛讗诪讬谉 讜诇讗 诇讛专讛专 讜诇讜诪专 诇诪讛 讛专注讜转 讜讙讜' 讜讻"谞 诪讚讘专讬 讛转谞讞讜诪讗 砖诇讗 讛讜讻讬讞讜 讻诇诇 注诇 砖讗"诇 诪讛 砖诪讱 讜讙讜' 讚讗讬转讗 砖诐 砖讗住讜专 诇讗讚诐 诇拽专讜讗 讛砖诐 讘讗讜转讬讜转讬讜 转讚注 诇讱 砖诇讗 讙讬诇讛 讗讜转讜 诇讗讘讜转 讜诇诪讛 讙讬诇讛 讗讜转讜 诇诪砖讛 注诇 砖讛诇讱 诇讙讗讜诇 讬砖专讗诇 讻讜' 讜讘转专 讛讻讬 诪讬讬转讬 讚专砖讛 讚讛讻讗 砖讛讜讻讬讞讜 注诇 砖讛专讛专 讗讞专 诪讚讜转讬讜 讜讛砖转讗 砖驻讬专 谞诪砖讱 讜讙诐 讗谞讬 砖诪注转讬 讜讙讜' 砖讛讬讗 转讜住驻转 讛讜讻讞讛 诇诪砖讛 诪讗讞专 砖讙诐 专讗讬转 砖讗谞讬 砖诪注转讬 谞讗拽转 讜讙讜' 讻讚讬 诇拽讬讬诐 讛讘讟讞转 讗讘讜转讬讛诐 砖诇讗 讛讬讛 专拽 讘讗诇 砖讚讬 讜讛讬讛 诇讱 诇讬砖讗 拽"讜 讘讛讘讟讞转讬 诇讱 讘砖诐 讛讙讚讜诇 讜诇讗 讛讬讛 诇讱 诇讛专讛专 讜诇讜诪专 诇诪讛 讛专注讜转 讜讙讜' 讻"谞 诇拽讬讬诐 讚讘专讬 讛专诪讘"谉 讜讬讘讜讗讜 讚讘专讬 讛讚专砖 注诇 谞讻讜谉 注"砖:

专砖"讬 讘讚"讛 诇讗 谞讬讞讗 讻讜' 诪"专 诇讬砖谞讗 讗讞专讬谞讗 砖诇讬砖讬 砖诇 砖诐 讻讜' 讻爪"诇:


讘讚"讛 讞讝讬讬讛 专讘 诇专讘 讻讛谞讗 讻讜' 讻爪"诇:


讘讚"讛 讜注谞转讛 讻讜' 讜砖驻诇讬诐 讬讛讬讜 讻诪讬 讻讜' 讻爪"诇:


讘讚"讛 讗"诇 讞讘诇 讻讜' 讜讗讬谞讬 讬讻讜诇 诇诪爪讜讗 讞住讬讚讬诐 讗讞专讬诐 讻诪讜转诐 讻爪"诇:


讘讚"讛 讗诪转 专讗讛 讻讜' 砖谞拽专讗 讗诪转 讜谞转讬讬专讗 讗诐 讬转讞讬讬讘讜 讻诇讬讬讛 讜讚谉 讗讜转谉 讻爪"诇:





专砖"砖

讙诪专讗 诇"谞 诇诪专讬讬讛讜 讚讗诪专转 注诇讬讬讛讜 讛讻讬. 讻"讛 讘注"讬 讜讻谉 诇拽诪谉:



砖诐 讗诇讗 诇诪讬 砖诇讗 诇诪讚 讗驻讬' 讞讜拽 讗讞讚. 讻"讛 讙讬' 讛讬诇拽讜讟 讛讘讬讗讛 讛讞"讗:



砖诐 注转讛 转专讗讛 讗砖专 讗注砖讛 讻讜'. 讻爪"诇:



专砖"讬 讚"讛 讗专"诇 砖诇讬砖讬 讻讜'. 讜讘谞讬 诇讜讟 讜讘谞讬 谞讞讜专. 讻"谞 讚爪"诇:



专砖"讬 讚"讛 诇讗 谞讬讞讗. 诇"讗 砖诇讬砖讬转 砖诇讬砖讬 砖诇 砖诐. 讻爪"诇:



讘讗"讚 讜讛砖诇讬砖讬转 诪砖诪注 砖谞讬 砖诇讬砖 讻讜'. 谞专讗讛 诪砖讜诐 讚谞讜讻诇 诇拽专讜转 讜讛砖诇讬砖讬讜转 讻讗砖专 讘讻"诪 拽专讬谞谉 讘讞讜诇诐 讗祝 砖讞"讜:



专砖"讬 讚"讛 讗祝 讬爪讬讗转谉 诪诪爪专讬诐. 砖讬爪讗讜 讗讞讚 诪砖诇砖讬诐 专讘讜讗 讻讜'. 讻爪"诇:





讛讙讛讜转 讬注讘"抓

讙诪' 讗驻讬诇讜 诇讗 诇诪讚 讗诇讗 讞讜拽 讗'. 谞"讘 谞讬爪讜诇 讜诪讗讬 讜驻注专讛 驻讬讛 诇讘诇讬 讞拽 诇诪讬 砖诇讗 诇诪讚 讗驻讬诇讜 讞讜拽 讗'. 讜讬砖 诇拽讬讬诐 讚讘专讬 砖谞讬讛诐 讜驻注专讛 驻讬讛 诇诪讬 砖诪砖讬讬专 讗驻讬诇讜 讞讜拽 讗' 诪讞诪转 砖讘讜讝讛讜. 讜诇讗 诇诪讬 砖诇诪讚 讗驻讬诇讜 讞讜拽 讗' 诪讞诪转 砖诇讗 讛讬讛 住驻讜拽 讘讬讚讜 讬讜转专. 讗"谞 讛讗 诇诇"转 讜讛讗 诇诪"注. 讜转讬诪讛 讘讬谉 诇专"讬 讘讬谉 诇专"诇 讗讟讜 诪讬 诇讗 砖诪讬注 诇讛讜 诪转谞讬转讬谉 讚住驻"拽 讚拽讬讚讜砖讬谉 讻诇 讛注讜砖讛 诪爪讜讛 讗讞转 讻讜' 讜谞讜讞诇 讗"讛. 讘讻诇 讙讜讜谞讗 讚诪讬驻专砖讗:


砖诐 讗祝 讬爪讬讗转谉 诪诪爪专讬诐 砖谞讬诐 诪砖砖讬诐 专讘讜讗. 谞"讘 诪讻诇 住"专 砖讛讬讜 讘诪爪专讬诐 诪砖讬专讚讜 诇讛 注讚 砖讬爪讗讜 诪砖诐. 讻讱 谞"诇 谞讻讜谉. 注讚"讝 讗讬谞讜 讻"讻 讝专 讜拽"诇. 讜讻谉 注讚"讝 诇讬诪讜转 讛诪砖讬讞 诪讗讜转谉 砖讬拽讜诪讜 讘转"讛 讬砖 转拽讜讛 讟讜讘讛 诇讬砖专讗诇:





讘谉 讬讛讜讬讚注

诪址讗讬 '讗指诪值谉'? 讗指诪址专 专址讘旨执讬 讞植谞执讬谞指讗: '讗值鈥忊�徶咀� 诪侄诇侄讱职 谞侄讗直诪指谉'. 谞专讗讛 诇讬 讘住"讚 讛砖讜讗诇 讬讜讚注 砖讬砖 专诪讝 讘讗讜转讬讜转 '讗指诪值谉' 诇砖诇砖讛 砖诪讜转 讛讜讬志讛 讚讛讬讬谞讜 讘讗讜转 讗 专诪讝讜 讬讜"讚 诪讻讗谉 讜讬讜"讚 诪讻讗谉 讜讗"讜 讘讗诪爪注 讛专讬 诪住驻专 砖诐 讛讜讬志讛 砖讛讜讗 讻"讜 讜讻谉 讗讜转 诪 爪讜专转讛 讻"祝 讜讗"讜 砖讛讜讗 诪住驻专 砖诐 讛讜讬志讛 讘专讜讱 讛讜讗 讗讱 讗讜转 谞讜"谉 讗诐 讛讬转讛 谞讜"谉 住转讜诪讛 讛讬讛 专诪讜讝 讘讛 砖诐 讛讜讬志讛 讘专讜讱 讛讜讗 讬讜"讚 诇诪注诇讛 讬讜"讚 诇诪讟讛 讜讗"讜 讘讗诪爪注 讗讱 谞讜"谉 讚讗诪谉 讛讜讗 谉' 驻转讜讞讛 砖讬砖 讘讛 讬讜"讚 讗讞讚 诇诪注诇讛 讜讗讬谉 讻讗谉 专诪讝 诇砖诐 讛讜讬志讛 讘专讜讱 讛讜讗, 诇讻谉 砖讗诇 诪址讗讬 '讗指诪值谉' 讻讬 讛讜讗 砖诪注 砖讬砖 讘讻诇 讗讜转 诪谉 讗诪谉 专诪讝 诇砖诐 讛讜讬志讛 讘专讜讱 讛讜讗 讜讘讗讜转 谞讜"谉 讚讗诪谉 诇讬讻讗 专诪讝 讝讛 讜讛砖讬讘 讗诪专 专讘讬 讞谞讬谞讗 '讗指诪值谉' 专讗砖讬 转讬讘讜转 讗诇 诪诇讱 谞讗诪谉 讜讗诐 讻谉 谞讜"谉 讚讗诪谉 讛讜讗 谞讜"谉 住转讜诪讛 砖讬砖 讘讛 讜讗"讜 讜砖谞讬 讬讜讚讬"谉.



讗侄讞指讚 诪值注执讬专 诪职讝址讻旨侄讛 讻旨指诇 讛指注执讬专 讻旨讜旨诇旨指讛旨, 讜旨砖讈职谞址讬执诐 诪执诪旨执砖讈职驻旨指讞指讛 诪职讝址讻旨执讬谉 讻旨指诇 讛址诪旨执砖讈职驻旨指讞指讛 讻旨讜旨诇旨指讛旨 (讬专诪讬讛讜 讙, 讬讚). 拽砖讗 讗讬讱 诇注讬专 砖讬砖 讘讛 讛专讘讛 讘谞讬 讗讚诐 讬住驻讬拽 诇讛 爪讚讬拽 讗讞讚 讜诇诪砖驻讞讛 爪专讬讱 砖谞讬诐? 讜谞专讗讛 诇讬 讘住"讚 讚讛讬讗 讛谞讜转谞转 砖讗诐 讻诇 讗谞砖讬 讛注讬专 专砖注讬诐 砖讛诐 专讘讬诐 讜讬砖 爪讚讬拽 讗讞讚 讘讬谞讬讛诐 讬讙讚诇 注专讻讜 注砖专 讬讚讜转 讚讗驻讬诇讜 讘讬谉 专讘讜讬 专砖注讬诐 讗诇讜 讛讜讗 爪讚讬拽 讜诇讗 诇诪讚 诪诪注砖讬讛诐 讗讘诇 诪砖驻讞讛 讚讗谞砖讬讛 诪讜注讟讬诐 讗讬谉 专讘讜转讗 讻诇 讻讱 诇爪讚讬拽 讗讞讚 讛谞诪爪讗 讘转讜讻诐 诇讛讙讬谉 注诇讬讛诐 讜诇讻讱 爪专讬讱 砖谞讬诐 爪讚讬拽讬诐.
讜注讜讚 谞专讗讛 诇讬 讘住"讚 讚讗诐 讛诪砖驻讞讛 讻讜诇讛 讘转讜讱 讛注讬专 砖讚专 砖诐 讛爪讚讬拽 讜讚讗讬 讬住驻讬拽 诇讛诐 爪讚讬拽 讜讛讗 讚讗诪专 注诇 讻诇 讛诪砖驻讞讛 讻讜诇讛 讛讬讬谞讜 讗驻讬诇讜 讗诐 讗讬谉 讻诇 讛诪砖驻讞讛 讬讜砖讘讬谉 讘注讬专 讗讞转 注诐 讗讜转诐 砖谞讬 爪讚讬拽讬诐 讗诇讗 讛诐 诪驻讜讝专讬诐 讘砖诇砖 讜讗专讘注 注讬讬专讜转 讗驻讬诇讜 讛讻讬 砖谞讬 爪讚讬拽讬诐 砖讬砖 讘讗讜转讛 诪砖驻讞讛 诪讝讻讬谉 讗讜转诐 砖诪讙讬谞讬谉 注诇讬讛诐 讗祝 注诇 驻讬 砖讗讬谉 讚专讬诐 注诪讛诐.
讗讜 讬讜讘谉 讘住"讚 诪讝讻讛 讗转 讻诇 讛注讬专 讚讛讬讬谞讜 讛讗专抓 讜讛讙讚诇 讘讛 砖讛诐 爪讜诪讞 讜讞讬 讘诇转讬 诪讚讘专 讻讬 讗诇讜 诇讗 讞讟讗讜 讜诇讻讱 讬住驻讬拽 诇讛讙讬谉 注诇讬讛诐 诪谉 讛驻讜专注谞讜转 砖诇讗 转讘讗 注诇讬讛诐 注诇 讬讚讬 讝讻讜转 爪讚讬拽 讗讞讚 讗讘诇 讘谞讬 讗讚诐 砖讞讟讗讜 诇讗 讬爪讬诇诐 爪讚讬拽 讗讞讚 讗诇讗 爪专讬讱 砖讘讻诇 诪砖驻讞讛 讜诪砖驻讞讛 砖讘注讬专 讬讛讬讜 砖谞讬诐 爪讚讬拽讬诐 砖讬讙讬谞讜 注诇讬讛诐 砖讗诐 讬砖 讘注讬专 讞诪砖讬诐 诪砖驻讞讜转 爪专讬讱 诇讛诐 诪讗讛 爪讚讬拽讬诐.



讗指诪址专 诇值讬讛旨 诪值讬诇指讟 拽指讗 诇指讬讬职讟址转 诇执讬 (讗讬讜讘 讻讞, 讬讙). 拽砖讗 讻驻诇 讛诇砖讜谉 讚讛讜讛 诇讬讛 诇诪讬诪专 '讗指诪址专 诇值讬讛旨 拽指讗 诇指讬讬职讟址转 诇执讬' 讜谞专讗讛 诇驻专砖 讬砖 拽诇诇讛 砖讛讬讗 谞专讗讬转 诪讘讞讜抓 拽诇诇讛 讗讱 讘转讜讱 诇讘讜 诪讻讜讬谉 诇讘专讻讛 讻讛讱 讚转讝专注 讜诇讗 转讞爪讚 讜讻讜' (诪讜注讚 拽讟谉 讟:) 讜讬砖 拽诇诇讛 砖讗讬谉 诇讛 诪砖诪注讜转 砖诇 讘专讻讛 讗诇讗 讙诐 诪讘驻谞讬诐 讛讬讗 拽诇诇讛, 讜诇讻谉 谞住转驻拽 专讘 讻讛谞讗 讗诐 讚讘专讬诐 讗诇讜 讛诐 拽诇诇讛 讞诇讜讟讛 诪讘驻谞讬诐 讜诪讘讞讜抓 讗讜 讚诇诪讗 讛讬讗 拽诇诇讛 诪讘讞讜抓 讗讘诇 讘驻谞讬诐 讘诇讘 讛讬讗 讘专讻讛 讜诇讻谉 '讗指诪址专 诇值讬讛旨 诪值讬诇指讟 拽指讗 诇指讬讬职讟址转' 拽诇诇讛 讘驻讛 讜拽诇诇讛 讘诇讘 讜讗诪专 诇讜 讝讜 诇讗 拽诇诇讛 讜诇讗 讘专讻讛 讗诇讗 讛讬讗 注爪讛 讟讜讘讛.



讗址祝 讬职爪执讬讗指转指谉 诪执诪旨执爪职专址讬执诐 砖讈职谞址讬执诐 诪执砖旨讈执砖旨讈执讬诐 专执讬讘旨讜止讗 (砖诪讜转 讜, 讝). 驻讬专砖 专砖"讬 讝"诇 砖诪转讜 讘讬诪讬 讛讞砖讱 讜讝讛 驻诇讗 讚讻诇 讻讱 讛讬讜 专讘讬诐 讘讬诪讬 讛讞砖讱! 讜谞专讗讛 诇讬 讘住"讚 讚诇讗讜 注诇 讗讜转诐 砖诪转讜 讘讬诪讬 讛讞砖讱 拽讗讬 讗诇讗 注诇 讗讜转诐 砖谞讜诇讚讜 讜诪转讜 讘诪砖讱 专讚"讜 砖谞讬诐 砖讛讬讜 讘诪爪专讬诐 砖讗诐 转讞砖讜讘 讻诪讛 谞驻砖讜转 讛讬讜 讗讝 讬注诇讜 讗诇讜 讛讬讜爪讗讬诐 砖谞讬诐 诪砖砖讬诐 专讘讜讗.



讘旨止讗 讜职讗址专职讗植讱指 诪侄讛 注指砖讉讜旨 讗植讘讜止转址讬 诇址讗植讘讜止转侄讬讱指, 诪值讛侄诐 讟执讘旨职注讜旨 讘旨址讬旨指诐, 诪值讛侄诐 讛指专职讙讜旨 讘旨址讞侄专侄讘, 诪值讛侄诐 诪执注植讻讜旨 讘旨址讘旨执谞职讬指谉. 谞专讗讛 诇讬 讘住"讚 讻讜谞转 讗讜转讜 讝拽谉 讘讚讘专讬诐 讗诇讜 诇讜诪专 讗诇 转转专注诪讜 注诇 讛讗讜诪讜转 讻砖注讜砖讬谉 诇讻诐 爪专讜转 讜谞讝拽讬谉 讻讬 讻诇 讝讛 讛讜讗 谞讙讝专 注诇讬讻诐 诪谉 讛砖诪讬诐 讘注讘讜专 转讬拽讜谉 注讜谞讜转 砖讗转诐 讞讬讬讘讬诐 讘讛诐 讜诇讟讜讘转讻诐 讛诐 谞注砖讬诐 讬注谉 讚讗诐 注砖讜 诇讻诐 讘砖讗讟 讛谞驻砖 讜诪讛 砖诇讘诐 讞驻抓 讘诇转讬 讛砖讙讞讛 讛注诇讬讜谞讛 讛讬讜 讙讜讝专讬诐 讙讝专讛 砖讜讛 讚讛讬讬谞讜 讞专讘 诇讻讜诇诐 讗讜 砖专讬驻讛 诇讻讜诇诐 讜诇诪讛 注砖讜 诪讛诐 讘砖专讬驻讛 诪讛诐 讘住拽讬诇讛 诪讛诐 讘讛专讙 诪讛诐 讘讞谞拽? 讗诇讗 讜讚讗讬 诪讬转讜转 讗诇讜 谞讙讝专讜 注诇讬讛诐 诪谉 讛砖诪讬诐 注诇 砖注讘专讜 讘讙诇讙讜诇讬诐 讛拽讜讚诪讬诐 讘讚讘专讬诐 砖讞讬讬讘讬谉 注诇讬讛诐 讗专讘注 诪讬转讜转 讘讬转 讚讬谉 讜诇讻谉 讙诇讙诇讜 注诇讬讛诐 诪讬谞讬 诪讬转讜转 讗诇讜 注诇 讬讚讬 讛讗讜诪讛 讛讝讗转, 讚讗诐 讛讗讜诪讛 注砖转讛 诇讛诐 专注讛 讘砖讗讟 讛谞驻砖 诇诪讛 转注砖讛 诇讛诐 砖讬谞讜讬 诪讬转讜转 讗诇讜!
讜诇讻谉 讛讘讬讗 诇讜 讚讜讙诪讛 诪讛 砖谞注砖讛 讘诪爪专讬诐 注诇 讬砖专讗诇 诪讛诐 讟讘注讜 砖诪转讜 讘讞谞拽 诪讛诐 讛专讙讜 砖诪转讜 讘讞专讘 诪讛诐 诪注讻讜 讘讘谞讬谉 砖讝讛 讛讜讗 注谞讬谉 住拽讬诇讛 讜诪讜讻专讞 诇讜诪专 砖诪讬转讜转 讗诇讜 谞注砖讜 讘讛砖讙讞讛 注诇讬讜谞讛 砖谞讙讝专讜 注诇讬讛诐 诪谉 讛砖诪讬诐 砖讗诐 诇讗 讻谉 讚讻讜谞转诐 诇讛专注 诇讛诐 诇讛诪讬转诐 讬讟讘讬注讜 讛讻诇 讗讜 讬讛专讙讜 讛讻诇 讗讜 讬砖拽注讜 讛讻诇 讘讘谞讬谉 讜诇讻谉 讙诐 讘讗讜诪讜转 砖诇 注讻砖讬讜 爪专讬讱 诇讜诪专 讻谉 讜诇讗 转转专注诪讜 注诇讬讛诐 讚讗讬谉 注讜砖讬谉 专注讜转 诪诇讘诐 讗诇讗 讘讛砖讙讞讛.



讜职讗址转旨指讛 讗指诪址专职转旨指 诇执讬 '诪址讛 砖旨讈执诪职讱指' 讘旨址转旨职讞执诇旨指讛, 讜职注址讻职砖讈指讬讜 讗址转旨指讛 讗讜止诪值专 诇执讬 '讜职讛址爪旨值诇 诇止讗 讛执爪旨址诇职转旨指 讗侄转 注址诪旨侄讱指' (砖诪讜转 讛, 讻讙) (砖诪讜转 讜, 讗). 谞专讗讛 讻讬 诪讞诪转 砖讗诪专 诇讜 转讞讬诇讛 '诪址讛 砖旨讈执诪职讱指' 诇讻谉 转诪讬讛 注诇讬讜 讗讬讱 讬讗诪专 诇讜 讗讞专 讻讱 '讜职讛址爪值旨诇 诇止讗 讛执爪址旨诇职转指旨', 讜拽砖讛 诪讛 转诇讬讗 讛讗 讘讛讗?
讜谞专讗讛 诇讬 讘住"讚 讚讬讚讜注 砖讻诇 讛砖驻注讛 砖诇 讟讜讘讛 砖转讛讬讛 注诇 讬讚讬 砖诐 讛讜讬志讛 诇讗 转讛讬讛 注诇 讬讚讬 讬住讜专讬谉 讚讻转讬讘 讘执旨专职讻址旨转 讛殖' 讛执讬讗 转址注植砖执讈讬专 讜职诇止讗 讬讜止住执祝 注侄爪侄讘 注执诪指旨讛旨 (诪砖诇讬 讬, 讻讘) 讙诐 讬讚讜注 砖讗诐 谞讙讝专 讟讜讘讛 注诇 讬讚讬 讗讜转讬讜转 砖诐 讛讜讬志讛 诇讗 讬转讗讞专 讛砖驻注 讗诇讗 讬讙讬注 讘诪讛专讛 诇讘注诇讬讜.
讜讘讝讛 驻专砖转讬 专诪讝 讛讻转讜讘 讛址砖止旨讈诇值讞址 讗执诪职专指转讜止 讗指专侄抓 注址讚 诪职讛值专指讛 讬指专讜旨抓 讚职旨讘指专讜止 (转讛诇讬诐 拽诪讝, 讟讜) 讻诇 讗诪讬专讛 讘诇讞讬砖讜 讜砖诐 讛讜讬志讛 讛讜讗 讘诇讞讬砖讜 讚讻转讬讘 讝侄讛 砖职旨讈诪执讬 诇职注止诇指诐 (砖诪讜转 讙, 讟讜) '诇职注止诇指诐' 讻转讬讘 讜讝讛讜 讛址砖止旨讈诇值讞址 讗执诪职专指转讜止 讛诐 讗讜转讬讜转 砖诐 讛讜讬志讛 砖讛诐 讘讛注诇诐 讜讘诇讞讬砖讜 讗指专侄抓 讗讝 注址讚 诪职讛值专指讛 讬指专讜旨抓 讚职旨讘指专讜止 讝讛讜 讛讟讜讘 砖讬讙讬注 诇讘注诇讬讜.
讜诇讻谉 诪砖讛 专讘讬谞讜 注"讛 讘讬拽砖 诇讬讚注 砖诪讜 讘注转 砖砖诇讞讜 诇讙讗诇 讗转 讬砖专讗诇 讚讻转讬讘 (砖诪讜转 讙, 讬讙) '讗植谞执讬 讘指讗 讗侄诇 讘职旨谞值讬 讬执砖职讉专指讗值诇 讜职讗指诪职专讜旨 诇执讬 诪址讛 砖职旨讈诪讜止 诪指讛 讗止诪址专 讗植诇值讛侄诐' 讜讛砖讬讘 诇讜 '讻止旨讛 转止讗诪址专 诇执讘职谞值讬 讬执砖职讉专指讗值诇 讗侄讛职讬侄讛 砖职讈诇指讞址谞执讬 讗植诇值讬讻侄诐' 谞诪爪讗 讛讜讚讬注讜 砖诇讗 转讛讬讛 讛讙讗讜诇讛 讘砖诐 讛讜讬志讛 讗诇讗 讘砖诐 讗讛讬志讛 讜诪讛 砖讗诪专 诇讜 讗讞专 讻讱 讻止旨讛 转止讗诪址专 讗侄诇 讘职旨谞值讬 讬执砖职讉专指讗值诇 讛殖' 讗直诇止拽值讬 讗植讘止转值讬讻侄诐 砖职讈诇指讞址谞执讬 讗植诇值讬讻侄诐 (砖诪讜转 讙, 讟讜) 讛讗 讗诪专 讝侄讛 砖职旨讈诪执讬 诇职注讜止诇指诐 讜讚专砖讜 专讘讜转讬谞讜 讝"诇 (拽讬讚讜砖讬谉 注讗.) '诇职注止诇指诐' 讻转讬讘 砖砖诐 讝讛 转注诇讬诪讜, 谞诪爪讗 讙讬诇讛 诇讜 砖诇讗 转讛讬讛 讛讙讗讜诇讛 讘砖诐 讛讜讬志讛 讗诇讗 讘砖诐 讗讛讬志讛.
讜讻讜谞转讜 砖诇 诪砖讛 专讘讬谞讜 注"讛 讜讻讜谞转 讬砖专讗诇 砖专讜爪讬谉 诇讬讚注 讗转 砖诪讜 讘谞住 讝讛 讛讜讗 诪驻谞讬 砖讗诐 讬讗诪专 讛砖诐 砖讘讜 转讛讬讛 讛讙讗讜诇讛 讛讝讗转 讛讜讗 砖诐 讛讜讬志讛 讗讝 讬讚注讜 砖讛讙讗讜诇讛 转讛讬讛 转讻祝 讘讘讬讗讛 专讗砖讜谞讛 砖讬讘讗 诪砖讛 专讘讬谞讜 注"讛 讗诇 驻专注讛 讘讚讘专 讛' 讜诇讗 转转讗讞专 讻讬 讗诐 谞注砖讛 讛驻讜注诇 讘砖诐 讛讜讬志讛 讻转讬讘 讘讬讛 '注址讚 诪职讛值专指讛 讬指专讜旨抓 讚职旨讘指专讜止' 讜讻谞讝讻专 诇注讬诇 讜讙诐 讬讚注讜 砖诇讗 转讛讬讛 注诇 讬讚讬 转讜住驻转 讬住讜专讬谉 讜诪讗讞专 讚讛讜讗 专爪讛 诇讬讚注 讛砖诐 讘砖讘讬诇 诇讬讚注 讗诐 转讛讬讛 讛讛爪诇讛 转讻祝 讘讘讬讗讛 专讗砖讜谞讛 讗讜 转转讗讞专 讜讛砖诐 讬转讘专讱 讙讬诇讛 诇讜 砖诇讗 转讛讬讛 讗讜转讬讜转 砖诐 讛讜讬志讛 讗诇讗 注诇 讬讚讬 砖诐 讗讛讬志讛.
讛砖转讗 谞诪爪讗 转诪讬讛讛 注诇 诪砖讛 专讘讬谞讜 注"讛 讗讞专 砖专讗讛 砖诇讗 谞注砖讬转 讘诪讛专讛 讘讘讬讗讛 专讗砖讜谞讛 讜讙诐 专讗讛 转讜住驻转 讬住讜专讬谉 讗诪讗讬 谞转专注诐 '讜职讛址爪值旨诇 诇止讗 讛执爪址旨诇职转指旨 讗侄转 注址诪旨侄讱指' 专爪讜谞讜 诇讜诪专 诇讗 讛爪诇转 转讻祝 讜诪讬讚 讘讘讬讗讛 专讗砖讜谞讛 砖讘讗转讬 讗诇 驻专注讛 讜讙诐 谞转专注诐 讗讬讱 讛专注 诇注诐 讛讝讛 讘转讜住驻转 讬住讜专讬谉 讜讝讛讜 砖讗诪专 讗诪专转 诇讬 讘转讞讬诇讛 '诪址讛 砖旨讈执诪职讱指' 讻讚讬 砖转讚注 诪讻讞 讛砖诐 讗诐 讬讛讬讛 讬住讜专讬谉 讜讙诐 诇讚注转 讗诐 转讛讬讛 讛讙讗讜诇讛 转讻祝 讘讘讬讗讛 专讗砖讜谞讛 讛砖讘讜转讬讱 讚讘专 注诇 讚讘专讬讱 讗诇讜 讜讗讞专 砖讬讚注转 讚讘专 诪讝讛 讗讬讱 注讻砖讬讜 讗转讛 讗讜诪专 讜讛爪诇 诇讗 讛爪诇转 讘诪讛专讛 讘讘讬讗讛 专讗砖讜谞讛 诪讗讞专 砖讛讙讚转讬 诇讱 砖诪讬 讗讛讬鈥徶咀� 讛专讬 讛讘谞转 砖讗讬谉 讗谞讬 讙讜讗诇诐 讘砖诐 讛讜讬志讛 讻讚讬 砖转讛讬讛 讛讙讗讜诇讛 讘诪讛专讛 讘讘讬讗讛 专讗砖讜谞讛!



讘旨职诪执诇职讞侄诪侄转 驻旨址专职注止讛 讗址转旨指讛 专讜止讗侄讛, 讜职讗执讬 讗址转旨指讛 专讜止讗侄讛 讘旨职诪执诇职讞侄诪侄转 砖讈职诇砖讈执讬诐 讜职讗侄讞指讚 诪职诇指讻执讬诐 (砖诪讜转 讜, 讗). 谞专讗讛 诇讬 讘住"讚 讛讟注诐 砖谞讜诇讚 讚讘专 讝讛 诪讻讞 砖谞转专注诐 注诇 讛讬住讜专讬谉 砖谞讜住驻讜 注诇讬讛诐 讜讻诪讜 砖谞讗诪专 '讛值专址注 诇指注指诐 讛址讝侄旨讛 讜职讛址爪值旨诇 诇止讗 讛执爪址旨诇职转指旨 讗侄转 注址诪侄旨讱指' (砖诪讜转 讛, 讻讙) 讜讛讜讗 讻讬 讻讜讘讚 讛注讘讜讚讛 砖谞讜住祝 注诇讬讛诐 讘讘讬讗讛 专讗砖讜谞讛 讛讬转讛 诇讟讜讘转诐 诇讛砖诇讬诐 讘讝讛 讝诪谉 讛谞砖讗专 诪谉 讗专讘注 诪讗讜转 砖谞讛 讜讗诐 讛讬讛 讛讻讜讘讚 讛讝讛 诇讛诐 讞诪砖 讗讜 砖砖 讞讚砖讬诐 讛讬讛 谞砖诇诐 讻诇 讛讝诪谉 讻讜诇讜 讜诇讗 讛讬讛 谞砖讗专 注诇讬讛诐 讙诇讜转 讘砖注讘讜讚 诪诇讻讬讜转 讗讱 讻讬讜谉 砖谞转专注诐 讜讗诪专 '讛值专址注 诇指注指诐 讛址讝侄旨讛 讜职讛址爪值旨诇 诇止讗 讛执爪址旨诇职转指旨' 讗讝 转讻祝 砖诇讞 讛砖诐 讬转讘专讱 讗转 诪砖讛 讘讞讬专讜 讘讬讗讛 砖谞讬讛 讜注诇 讬讚讛 讗讞专 讻讱 讛转讞讬诇讜 讛诪讻讜转 讜讻讬讜谉 砖讛转讞讬诇讜 讛诪讻讜转 驻住拽讛 讛注讘讜讚讛 讻诪讜 砖讗诪专讜 专讘讜转讬谞讜 讝"诇 讜讻讬讜谉 讚诇讗 谞砖诇诐 讛讝诪谉 谞讙讝专 砖注讘讜讚 诪诇讻讬讜转 讜讻讬讜谉 讚谞讙讝专 注诇讬讛诐 砖讬讙诇讜 讛讜爪专讱 诪砖讛 专讘讬谞讜 注"讛 诇讛驻讟专 讘诪讚讘专 讜诇讗 谞讻谞住 诇讗专抓 讬砖专讗诇 砖讗诐 讛讬讛 谞讻谞住 诇讗专抓 讬砖专讗诇 讛讬讜 讘讗讬诐 注诇 拽讘专讜 讜爪讜注拽讬诐 讜讛讬讛 诪转驻诇诇 讜诪讘讟诇 讛讙诇讜转 讜谞诪爪讗 讚讘专讬诐 讗诇讜 砖讚讬讘专 讛诐 讙专诪讜 砖诇讗 讬专讗讛 讘诪诇讞诪转 砖诇砖讬诐 讜讗讞讚 诪诇讻讬诐 讜谞专讗讛 讚讝讻专 诪谞讬讬谞讗 砖讛诐 诇"讗 诪诇讻讬诐 诇专诪讜讝 诪讛 砖讗诪专 '诇止讗 讛执爪址旨诇职转指旨 讗侄转 注址诪侄旨讱指' 讙专诐 诇讜 诇讗 讬专讗讛 讘诇"讗 诪诇讻讬诐 砖专诪讜讝讬诐 讘转讬讘转 '诇止讗'.



"讜址讬职诪址讛值专 诪砖讈侄讛 讜址讬旨执拽旨止讚 讗址专职爪指讛 讜址讬旨执砖讈职转旨指讞讜旨" 诪指讛 专指讗指讛 诪砖讈侄讛 (砖诪讜转 诇讚, 讞). 驻讬专砖 专砖"讬 注诇 讗讬讝讛 诪讚讛 诪谉 砖诇砖志注砖专讛 诪讬讚讜转 专讗讛 讜讛砖转讞讜讛. 拽砖讗 讻讬讜谉 讚驻住讜拽 讜讬拽讜讚 谞讗诪专 讗讞专 讛讝讻专转 砖诇砖志注砖专讛 诪讬讚讜转 讻讜诇诐 诇讬诪讗 讗转 讻讜诇诐 专讗讛 讜讛砖转讞讜讛!
讜谞专讗讛 诇讬 讘住"讚 讚砖讗诇 讻谉 诪砖讜诐 讚讻转讬讘 '讜址讬职诪址讛值专 诪砖讈侄讛 讜址讬旨执拽旨止讚' 讜讗诐 讗讞专 砖专讗讛 讻诇 砖诇砖志注砖专讛 诪讬讚讜转 诇诪讛 讗讜诪专 '讜址讬职诪址讛值专'? 讗诇讗 讜讚讗讬 讻讬 讛讜讗 诇讗 讛诪转讬谉 注讚 讗讞专 讻诇 砖诇砖志注砖专讛 诪讬讚讜转 讗诇讗 诪讬讛专 诇讬拽讜讚 拽讜讚诐 砖谞砖诇诪讜 讻诇 砖诇砖志注砖专讛 诪讬讚讜转 讚注诇 讝讛 砖讬讬讱 诇讜诪专 '讜址讬职诪址讛值专' 砖讛讬讛 诪谉 讛专讗讜讬 诇讛诪转讬谉 注讚 讛住讜祝 讜诇讬拽讜讚 讜诇讻谉 砖讗诇 讗讬讝讛 诪讚讛 专讗讛 讜诪讬讛专 诇讬拽讜讚 讘讛? 讜诪砖谞讬 '讗侄专侄讱职 讗址驻址旨讬执诐' 专讗讛 (砖诪讜转 诇讚, 讜).



专执讘旨讜止谞讜止 砖讈侄诇 注讜止诇指诐! 讗侄专侄讱职 讗址驻旨址讬执诐 诇职爪址讚旨执讬拽执讬诐, 讗指诪址专 诇讜止 讗址祝 诇指专职砖讈指注执讬诐. 讗指诪址专 诇值讬讛旨 专职砖讈指注执讬诐 讬止讗讘职讚讜旨. 谞专讗讛 诇讬 讛讻讜谞讛 诇讜诪专 讗诐 讗转讛 诪讗专讬讱 诇讛诐 讗祝 讘注讜诇诐 讛讝讛 讗诐 讻谉 讬讗讘讚讜 诪注讜诇诐 讛讘讗 讚讗讞专 砖专讜讗讬谉 砖诪爪诇讬讞讬谉 讘诪注砖讬讛诐 讛专注讬诐 讜讗讬谉 驻专注谞讜转 讘讗讛 诇讛诐 谞讟诪注讬诐 讘住讟专讗 讗讞专讗 讬讜转专 讜讗讬谉 砖诪讬诐 诇讘 诇讞讝讜专 讘转砖讜讘讛 诪讛 砖讗讬谉 讻谉 讗诐 讬讘讗讜 注诇讬讛诐 讬住讜专讬谉 讜驻专注谞讜转 讬转注讜专专讜 讛诐 讜讗讞专讬诐 讘转砖讜讘讛 讻诪讜 砖谞讗诪专 讻址旨讗植砖侄讈专 诪执砖职讈驻指旨讟侄讬讱指 诇指讗指专侄抓 爪侄讚侄拽 诇指诪职讚讜旨 讬止砖职讈讘值讬 转值讘值诇 (讬砖注讬讛 讻讜, 讟) 讻砖专讜讗讬谉 砖注讜砖讛 讛拽讚讜砖 讘专讜讱 讛讜讗 诪砖驻讟 讘专砖注讬诐 讬转注讜专专讜 讛讻诇 讘转砖讜讘讛 砖谞拽专讗转 爪侄讚侄拽 讗讘诇 讛爪讚讬拽讬诐 讗讬谉 讞砖砖 诪讝讛 注诇讬讛诐 讚诪讗讞专 砖讛诐 爪讚讬拽讬诐 讙诐 讗诐 诇讗 讬讘讗讜 注诇讬讛诐 讬住讜专讬谉 讘砖讘讬诇 讗讬讝讛 讞讟讗讬诐 诪讜注讟讬诐 砖谞讻砖诇讬诐 讘讛诐 讗讝 讗诐 转讗专讬讱 讗驻讱 注诪讛诐 诇讗 讬讗讘讚讜 讻讬 讘诇讬 住驻拽 讬转注讜专专讜 诪讗诇讬讛诐 讘转砖讜讘讛.





讘讗专 砖讘注

讛专讬 讻诪讛 驻注诪讬诐 谞讙诇讬转讬 注诇 讗讘专讛诐 讬爪讞拽 讜讬注拽讘 讘讗诇 砖讚讬 讻讜'. 讛诪讗诪专 讛讝讛 讗讜诪专 讚专砖谞讬 注"讚 讛谞住转专 诪驻谞讬 砖注"讚 讛驻砖讟 拽砖讛 讟讜讘讗 讞讚讗 砖讛专讬 诇讗 讗砖讻讞谉 讘拽专讗 砖谞讙诇讛 讘讗诇 砖讚讬 诇讗 注诇 讗讘专讛诐 讜诇讗 注诇 讬注拽讘 讻讬 讗诐 驻注诐 讗讞转 讘诇讘讚 诇讗讘专讛诐 讘驻专砖转 诪讬诇讛 谞讗诪专 讗谞讬 讗诇 砖讚讬 讛转讛诇讱 诇驻谞讬 讜讛讬讛 转诪讬诐 诇讬注拽讘 讘驻专砖转 讜讬砖诇讞 谞讗诪专 讗谞讬 讗诇 砖讚讬 驻专讛 讜专讘讛 讜讙讜' 讗"讻 讛讬讗讱 拽讗诪专 讛专讬 讻诪讛 驻注诪讬诐 讜注讜讚 砖讛专讬 注诇 讬爪讞拽 诇讗 谞讙诇讛 讻诇诇 讘讗诇 砖讚讬 讜诪"砖 讛驻住讜拽 讜讗专讗 讗诇 讗讘专讛诐 讗诇 讬爪讞拽 讜讗诇 讬注拽讘 讘讗诇 砖讚讬 讻讘专 转讬专抓 讛爪讬讜谞讬 砖注诇 讗讘专讛诐 讜注诇 讬注拽讘 诪讜住讘 讛诪拽专讗 讻讟注诐 讗诇讛 讗砖专 讬讜诇讚 诇讜 讘驻讚谉 讗专诐 讜讘谞讬诪谉 诇讗 谞讜诇讚 砖诐 讜注讜讚 拽砖讛 讛讬讗讱 拽讗诪专 讜诇讗 讗诪专讜 诇讬 诪讛 砖诪讱 砖讛专讬 讛专讘讛 驻注诪讬诐 讻转讬讘 讘驻专砖转 诇讱 诇讱 讜讘驻专砖转 讜讬专讗 讜讬拽专讗 讘砖诐 讛' 讜讻转讬讘 讜讬讗诪专 讗讘专诐 讛' 讗诇讛讬诐 诪讛 转转谉 诇讬 讜讙讜' 砖"诪 讘讛讚讬讗 砖讬讚注 讗讘专讛诐 砖诐 讛诪讬讜讞讚 讘诇讬 砖砖讗诇 诇讛拽讘"讛 诪讛 砖诪讜 讜讛讬讬谞讜 注"讻 诪讟注诐 讻讬讜谉 砖谞转讬讬讞讚 讗诇讬讜 讛讚讘讜专 讘转讞诇讛 讘砖诐 讛诪讬讜讞讚 讻讚讻转讬讘 讜讬讗诪专 讛' 讗诇 讗讘专诐 诇讱 诇讱 讜讙讜' 讜讗讞"讻 讻转讬讘 讜讬专讗 讛' 讗诇 讗讘专诐 讜讬讗诪专 诇讝专注讱 讜讙讜' 讜讻讛谞讛 专讘讜转 诪砖诐 讬讚注 讗讘专讛诐 砖诐 讛诪讬讜讞讚 讜讻谉 讬爪讞拽 讜讬注拽讘 诪诪讛 砖谞讙诇讛 讛拽讘"讛 注诇讬讛诐 讘转讞诇讛 讘砖诐 讛诪讬讜讞讚 讬讚注讜 砖诐 讛诪讬讜讞讚 讘诇讬 砖砖讗诇讜 诇讛拽讘"讛 诪讛 砖诪讜 讗"讻 诪讛 讛讬讛 诇讛诐 诇砖讗诇 诪讛 砖诪讜 诪讗讞专 砖讛讜讚讬注诐 砖讻讱 砖诪讜 诪诪讛 砖谞讙诇讛 注诇讬讛诐 讘转讞诇讛 讘砖诐 讛诪讬讜讞讚 砖讛专讬 讗讬谉 讚专讻讜 砖诇 讗讚诐 诇讬砖讗诇 诪讛 砖讛讜讗 讬讜讚注 讜讘诪讛 讛讬讛 诇讛拽讘"讛 诇砖讘讞 讘讛诐 讜诪讛 砖砖讗诇 诪砖讛 诪讛 砖诪讜 讛讬讬谞讜 诪砖讜诐 砖诇讗 谞讙诇讛 注诇讬讜 讛拽讘"讛 讘注爪诪讜 讘转讞诇讛 专拽 诪诇讗讱 讻讚讻转讬讘 讜讬专讗 讗诇讬讜 诪诇讗讱 讛' 讜讙诐 讗讞"讻 讻砖讚讘专 讛拽讘"讛 讘注爪诪讜 注诪讜 讗诇 转拽专讘 讛诇讜诐 讜讙讜' 诇讗 谞讙诇讛 注诇讬讜 讘砖诐 讛诪讬讜讞讚 砖讛专讬 诇讗 讻转讬讘 讜讬专讗 讛' 讗诇 诪砖讛 讜讻"砖 诇讚注转 讛诪驻专砖讬诐 砖讛拽讘"讛 讘注爪诪讜 诇讗 讚讘专 讻诇诇 讘转讞诇讛 注诐 诪砖讛 专拽 注诐 讛诪诇讗讱 砖讛讜讗 讬讗诪专 诇诪砖讛 讗诇 转拽专讘 讛诇讜诐 讜讻讜' 讜讬讗诪专 讗谞讻讬 讗诇讛讬 讗讘讬讱 讜讙讜' 讜诪驻谞讬 讝讛 讛讜爪专讱 诪砖讛 诇砖讗诇 诪讛 砖诪讜 诪讗讞专 砖诇讗 讛讜讚讬注讜 砖讜诐 砖诐 诪砖诪讜转讬讜 专拽 讗诇讛讬 讗讘讬讱 讗诇讛讬 讗讘专讛诐 讗诇讛讬 讬爪讞拽 讜讗诇讛讬 讬注拽讘 讜注讜讚 砖讛专讬 讙诐 诪砖讛 诇讗 讛讜讛 砖讗诇 诪讛 砖诪讜 讗讬 诇讗讜 砖讛讬讛 讞讜砖砖 砖讬砖专讗诇 讬讗诪专讜 诇讜 诪讛 砖诪讜 讜讗诐 诇讗 讬讛讬讛 讬讜讚注 诇讛砖讬讘 诇讛诐 诪讛 砖诪讜 讗讝 讬讗诪专讜 讬砖专讗诇 讗讬讱 讗转讛 讗讬谞讱 讬讜讚注 砖诪讜 砖诇 讛诪砖诇讞 讗讜转讱 讗诇讗 讜讚讗讬 讗转讛 讘讚讗讬 讜讻讬 转讬诪讗 讚讗注"驻 砖讛拽讘"讛 谞讙诇讛 注诇 讗讘专讛诐 讬爪讞拽 讜讬注拽讘 讘转讞诇讛 讘砖诐 讛诪讬讜讞讚 讗驻"讛 讛讬讛 诪拽讜诐 诇讛诐 诇砖讗诇 诪讛 砖诪讜 讗"讻 拽砖讛 诪讛 转讜诇讛 讛转专注讜诪讜转 注诇 诪砖讛 讘诪讛 砖谞讙诇讛 讻诪讛 驻注诪讬诐 注诇 讗讘专讛诐 讬爪讞拽 讜讬注拽讘 讘讗诇 砖讚讬 讜诇讗 砖讗诇讜 诪讛 砖诪讜 讛诇讗 讗祝 讗诐 诇讗 讛讬讛 谞讙诇讛 注诇讬讛诐 讘讗诇 砖讚讬 讻诇诇 讜注拽专 讻讬 讗诐 讘砖诐 讛诪讬讜讞讚 注讚讬讬谉 讛讬讛 诇讜 诇讛拽讘"讛 诇讛砖转讘讞 讘讛诐 砖诇讗 砖讗诇讜 诪讛 砖诪讜 讜注讜讚 拽砖讛 诇诪讛 诇讗 讛讜讻讬讞讜 讛拽讘"讛 诇诪砖讛 转讻祝 讻砖讗诪专 诇讜 讜讗诪专讜 诇讬 诪讛 砖诪讜 讜诇诪讛 讛诪转讬谉 注讚 注讻砖讬讜 砖讗诪专 讜诪讗讝 讘讗转讬 讗诇 驻专注讛 讜讙讜' 讜讛专讘讛 讬讜转专 拽砖讛 诪讗讚 讛讬讗讱 拽讗诪专 讜诇讗 讛专讛专讜 注诇 诪讚讜转讬 讗诪专转讬 诇讗讘专讛诐 拽讜诐 讛转讛诇讱 讘讗专抓 讜讙讜' 讘讬拽砖 诪拽讜诐 诇拽讘讜专 讗转 砖专讛 讜诇讗 诪爪讗 注讚 砖拽谞讛 讘讚' 诪讗讜转 砖拽诇 讻住祝 讻讜' 砖讛专讬 讗讞专 砖谞讗诪专 诇讜 拽讜诐 讛转讛诇讱 讘讗专抓 讜讙讜' 谞讗诪专 诇讜 讬讚讜注 转讚注 讻讬 讙专 讬讛讬讛 讝专注讱 讘讗专抓 诇讗 诇讛诐 讜注讘讚讜诐 讜注谞讜 讗讜转诐 转' 砖谞讛 讜讛讬讬谞讜 诪砖谞讜诇讚 讬爪讞拽 讜讻转讬讘 讜讚讜专 专讘讬注讬 讬砖讜讘讜 讛谞讛 讻讬 诇讗 砖诇诐 注讜谉 讛讗诪讜专讬 注讚 讛谞讛 讛专讬 诇讗 讛讜讘讟讞讜 讗讘讜转讬谞讜 讗讘专讛诐 讬爪讞拽 讜讬注拽讘 讗讞专 讙讝讬专转 讛砖注讘讜讚 砖讬转谉 诇讛诐 讗"讬 讗诇讗 讗讚专讘讛 谞讙讝专 注诇讬讛诐 讙专讜转 讜诇讻谉 讻转讬讘 讗讞"讻 讙讘讬 讗讘专讛诐 讜讬讙专 讘讙专专 讜讙讜' 讜讬讙专 讬爪讞拽 讘讙专专 讜讙讜' 讜注诇 讝专注诐 谞讙讝专 注讘讚讜转 讜砖诇讗 讬讝讻讜 讘讗"讬 注讚 讗讞专 转' 砖谞讛 诪砖谞讜诇讚 讬爪讞拽 讜诇注讬诇 讘专讬砖 驻专拽讬谉 谞诪讬 讗诪专讬谞谉 转谞讬讗 专' 住讬诪讗讬 讗讜诪专 诪谞讬谉 诇转讞讬转 讛诪转讬诐 诪谉 讛转讜专讛 砖谞讗诪专 讜讙诐 讛拽讬诪讜转讬 讗转诐 诇转转 诇讛诐 讗专抓 讻谞注谉 诇讻诐 诇讗 谞讗诪专 讗诇讗 诇讛诐 诪讻讗谉 诇转讞讬讬转 讛诪转讬诐 诪谉 讛转讜专讛 讜讘讘"专 讘驻专砖转 诇讱 诇讱 讘驻住讜拽 讜讛讻谞注谞讬 讜讛驻专讝讬 讗讝 讬讜砖讘 讘讗专抓 讗诪专讜 砖讝讛 讛砖讬讘 讛拽讘"讛 诇专讜注讬 诇讜讟 砖讛讬讜 讗讜诪专讬诐 谞讬转谞讛 讛讗专抓 诇讗讘专诐 讜诇讜讟 讬讜专砖讜 讻讜' 砖诇讗 讝讻讛 讘讛 讗讘专讛诐 注讚讬讬谉 注讚 砖讬注拽专讜 讝' 注诪诪讬谉 讛讬诪谞讛 讗"讻 诪讛 讛讬讛 诪拽讜诐 诇讗讘讜转讬谞讜 讗讘专讛诐 讬爪讞拽 讜讬注拽讘 诇讛专讛专. 讜诪讬讛讜 讘讛讗 讬"诇 讘讚讜讞拽 讚讗注"驻 砖讬讚注讜 砖谞讙讝专 注诇讬讛诐 讙专讜转 讜砖诇讗 讬讝讻讜 讝专注诐 讘讗专抓 讬砖专讗诇 注讚 讗讞专 转' 砖谞讛 诪讻诇 诪拽讜诐 讛讬讛 诇讛诐 诪拽讜诐 诇讛专讛专 诪讻诪讛 驻谞讬诐 砖讜谞讬诐 讞讚讗 砖讛专讬 讻诪讛 驻注诪讬诐 讛讘讟讬讞 讛拽讘"讛 诇讗讘专讛诐 注诇 谞转讬谞转 讛讗专抓 讘砖诐 讛诪讬讜讞讚 讘诇讗 转谞讗讬 讜讻谉 诇讬爪讞拽 讜诇讬注拽讘 讗讞专 讙讝专转 讛砖注讘讜讚 讗诐 讻谉 谞讛讬 砖诇讗 讬讝讻讜 讘讻诇 讛讗专抓 诪讞诪转 讙讝专转 讛砖注讘讜讚 诪讻诇 诪拽讜诐 讬讝讻讜 诇讻诇 讛驻讞讜转 诪注讟 诪讝注专 讘讗专抓 讻驻讬 爪专讻诐 讛讛讻专讞讬 讜注讜讚 砖讛专讬 讗诪专讬谞谉 讘驻专拽 拽诪讗 讚讘专讻讜转 讻诇 讚讘讜专 砖讬讜爪讗 诪驻讬 讛拽讘"讛 诇讟讜讘讛 讗驻讬诇讜 注诇 转谞讗讬 讗讬谞讜 讞讜讝专 专讬拽诐 讗讘诇 讻诇 讛拽讜砖讬讜转 拽诪讬讬转讬 讗讻转讬 拽砖讛 讜讘拽专讗 讙讜驻讬讛 讛谞讛 讗谞讻讬 讘讗 讗诇 讘谞讬 讬砖专讗诇 讜讙讜' 讜讗诪专讜 诇讬 诪讛 砖诪讜 拽砖讛 讜讻讬 诪砖讛 诇讗 讬讚注 讻讘专 砖诐 讛诪讬讜讞讚 讛诇讗 讗诪专讜 讘砖诪讜转 专讘讛 讘驻住讜拽 讛诇讛专讙谞讬 讗转讛 讗讜诪专 诪诇诪讚 砖讛专讙讜 讘砖诐 讛诪驻讜专砖 讗"讻 诪讛 讛讜爪专讱 诪砖讛 诇讬砖讗诇 诪讛 砖诪讜 讜讻讘专 谞转讞讘讟讜 讛诪驻专砖讬诐 讘讝讛 讜讛专诪讘"谉 讝"诇 讛讘讬讗 讻诇诐 讜住诇拽诐 讜讘讞专 诇讜 讚专讱 讗讞专转 注诇 讚专讱 谞住转专. 讜诇讬 谞专讗讛 诇驻专砖 注诇 讚专讱 讛驻砖讟 砖讜讚讗讬 讻讘专 讬讚注 诪砖讛 讙诐 讛讗讘讜转 住讜讚 砖诐 讛诪讬讜讞讚 讗讘诇 诇讗 讬讚注讜 专拽 讻诪讜 砖讗谞讜 拽讜专讗讬诐 讗讜转讜 讘讻讬谞讜讬讜 讘讗诇"祝 讚诇"转 讗讘诇 诇讗 讬讚注讜 住讜讚 砖诐 讛诪讬讜讞讚 讻讻转讘讜 讘讗讜转讬讜转讬讜 讜诪讛 砖砖讗诇 诪砖讛 诪讛 砖诪讜 讛讬讬谞讜 住讜讚 砖诐 讛诪讬讜讞讚 讻讻转讘讜 讘讗讜转讬讜转讬讜 讜讝讛 讙讬诇讛 讛拽讘"讛 诇诪砖讛 讻诪讜 砖谞讗诪专 讝讛 砖诪讬 诇注讜诇诐 讜讝讛 讝讻专讬 诇讚讜专 讚讜专 讜讚专砖讜 讘住讜祝 驻' 讗诇讜 注讜讘专讬谉 砖诇诪讚讜 讘' 砖诪讜转 砖诐 讛拽专讬讗讛 讜砖诐 讛讻转讬讘讛 讗讘诇 诇讗讘讜转 诇讗 讙讬诇讛 讛拽讘"讛 诇讛诐 住讜讚 砖诐 讛讻转讬讘讛 讜讻谉 诪砖诪注 讘讛讚讬讗 讘转谞讞讜诪讗 专讬砖 驻专砖转 讜讗专讗 讜讝"诇 讬诇诪讚谞讜 专讘讬谞讜 诪讛讜 砖讬拽专讗 讗讚诐 讗转 讛砖诐 讘讗讜转讬讜转讬讜 讻讱 砖谞讜 专讝"诇 讜讗诇讜 砖讗讬谉 诇讛诐 讞诇拽 诇注讜讛"讘 讛讗讜诪专 讗讬谉 转讞讬转 讛诪转讬诐 讻讜' 讗讘讗 砖讗讜诇 讗讜诪专 讗祝 讛讛讜讙讛 讗转 讛砖诐 讘讗讜转讬讜转讬讜 讻讜' 专砖讘"讬 讗讜诪专 诪砖讛 诇讗 讛讝讻讬专 讗转 讛砖诐 注讚 砖讗诪专 讻"讗 转讬讘讜转 讛讗讝讬谞讜 讛砖诪讬诐 讜讗讚讘专讛 讜讗讞"讻 讻讬 砖诐 讛' 讗拽专讗 转讚注 诇讱 砖诇讗 讙讬诇讛 讗讜转讜 诇讗讘讜转 讛注讜诇诐 讻讜' 诪讚诪讬讬转讬 讛讗 讚讗诪专 专砖讘"讬 转讚注 诇讱 砖诇讗 讙讬诇讛 讗讜转讜 诇讗讘讜转 讛注讜诇诐 讻讜' 注诇 讛讗 讚转谞谉 讗祝 讛讛讜讙讛 讗转 讛砖诐 讘讗讜转讬讜转讬讜 诪砖诪注 讻讚驻讬'. 讜注讜讚 砖讛专讬 讚专砖讜 讘驻住讜拽 讻讬 砖诐 讛' 讗拽专讗 讛讘讜 讙讚诇 诇讗诇讛讬谞讜 诪讻讗谉 砖注讜谞讬谉 讘砖讻诪诇"讜 讗讞专 讘专讻讛 砖讘诪拽讚砖 讜讘诪拽讚砖 讛讬讜 讗讜诪专讬诐 讗转 讛砖诐 讻讻转讘讜 讘讗讜转讬讜转讬讜 讻讚转谞谉 讘驻专拽 讗诇讜 谞讗诪专讬谉 讜讘住讜祝 诪住讻转 转诪讬讚 讜讝讛讜 砖讗诪专讜 讘砖诪讜转 专讘讛 讘驻专砖转 讜讗专讗 讘诪讗诪专 讛讝讛 讞讘诇 注诇 讚讗讘讚讬谉 讜诇讗 诪砖转讻讞讬谉 讻讜' 讜诇讗 讛讜讚注转讬 诇讛诐 砖砖诪讬 讛' 讻砖诐 砖讗诪专转讬 诇讱 讻讜' 讻诇讜诪专 讜诇讗 讛讜讚注转讬 诇讛诐 砖砖诪讬 讛' 讻讻转讘讜 讘讗讜转讬讜转讬讜 讻砖诐 砖讗诪专转讬 诇讱 讝讛 砖诪讬 诇注讜诇诐 讜讝讛 讝讻专讬 诇讚讜专 讚讜专 讜讙讜' 砖诇诪讚转讬讱 讘' 砖诪讜转 砖诐 讛拽专讬讗讛 讜砖诐 讛讻转讬讘讛 讜讛专诪讘"谉 讘驻专砖转 讜讗专讗 驻讬' 讘讚专讱 讗讞专 讜讚讘专讬讜 诇拽讜讞讬诐 诪住驻专 讛讝讜讛专 讻讬 讛讗讘讜转 讬讚注讜 讛砖诐 讛诪讬讜讞讚 讗讘诇 诇讗 谞讜讚注 诇讛诐 讘谞讘讜讗转 驻谞讬诐 讗诇 驻谞讬诐 讘讗住驻拽诇专讬讗 讛诪讗讬专讛 专拽 讘讗住驻拽诇专讬讗 砖诇 讗诇 砖讚讬 诪转讜讱 讙诇讜讬 砖讻讬谞讛 讻讟注诐 讘诪专讗讛 讗诇讬讜 讗转讜讚注 讜诇讻谉 讻砖讬讝讻讬专 讗讘专讛诐 讛砖诐 讬讝讻讬专 讛砖诐 讛诪讬讜讞讚 注诐 讗诇"祝 讚诇"转 讗讜 讗诇"祝 讚诇"转 诇讘讚讜 讜专讘讬谞讜 讘讞讬讬 谞讙专专 讗讞专讬讜 讜讘讞专 讘讚专讱 讝讛 讜诇驻讬讻讱 讻转讘 讘驻专砖转 讜讬专讗 讜讝"诇 讜注"讚 讛拽讘诇讛 讜讛讜讗 讬讜砖讘 驻转讞 讛讗讛诇 讬专诪讜讝 诇讻谞住转 讬砖专讗诇 砖讛讬讛 诪讬砖讘 讚注转讜 讜专讜讗讛 讘讛 讻讬 诪驻谞讬 砖讛转讞讬诇 讘讛 讜讬专讗 讗诇讬讜 讛' 讜讗谞讜 讬讜讚注讬诐 讻讬 讛砖诐 讛诪讬讜讞讚 诇讗 谞专讗讛 诇讗讘讜转 讻讬 讗诐 讘讗诇 砖讚讬 注"讻 讛讜爪专讱 诇讜诪专 讜讛讜讗 讬讜砖讘 驻转讞 讛讗讛诇 讜讛讘谉 讝讛 注讻"诇. 讘讬讗讜专 讚讘专讬讜 讚讗注"驻 砖讻转讜讘 讜讬专讗 讗诇讬讜 讛' 砖讛讜讗 砖诐 讛诪讬讜讞讚 诪"诪 讗讬谞讜 讗诇讗 转讜讗专 砖诇 讗诇 砖讚讬 诪转讜讱 讙讬诇讜讬 砖讻讬谞讛 讛谞拽专讗转 讻谞住转 讬砖专讗诇 讻讬 讛砖诐 讛诪讬讜讞讚 诇讗 谞专讗讛 诇讗讘讜转 讘谞讘讜讗讛 专拽 诪转讜讱 讙讬诇讜讬 砖讻讬谞讛 砖讛讜讗 讗住驻拽诇专讬讗 砖讗讬谞讛 诪讗讬专讛 注"讻 讛讜爪专讱 诇讜诪专 讜讛讜讗 讬讜砖讘 驻转讞 讛讗讛诇 讻诇讜诪专 讬讜砖讘 驻转讞 讛讗讛诇 讗讘诇 诇讗 讬讜砖讘 讘讗讛诇 注爪诪讜 诇驻谞讬诐 诇讗驻讜拽讬 诪砖讛 专讘讬谞讜 专讗讛 讘讗住驻拽诇专讬讗 讛诪讗讬专讛 讻讟注诐 讗砖专 讬讚注讜 讛' 驻谞讬诐 讗诇 驻谞讬诐 讜注诇 讝讛 讛讚专讱 讛诇讱 讘注诇 讛诪讗诪专 讛讝讛 讘讗诪专讜 讛专讬 讻诪讛 驻注诪讬诐 谞讙诇讬转讬 注诇 讗讘专讛诐 讬爪讞拽 讜讬注拽讘 讘讗诇 砖讚讬 讻讜' 讜讗诇 转转诪讛 砖讛专讬 讛诪拽专讗 诪诇讗 注诇 讻诇 讙讚讜转讬讜 讚讻转讬讘 讛' 砖诐 讛诪讬讜讞讚 讜专"诇 诪诇讗讱 砖讛砖诇讬讞 谞拽专讗 讘砖诐 砖讜诇讞讜 讻讟注诐 讻讬 砖诪讬 讘拽专讘讜 讛"谞 讬"诇 砖讘讻诇 讛诪拽讜诪讜转 砖讻转讜讘 讛' 砖诐 讛诪讬讜讞讚 讙讘讬 讛讗讘讜转 讗讘专讛诐 讬爪讞拽 讜讬注拽讘 专"诇 转讜讗专 讗诇 砖讚讬 讜转讜 诇讗 诪讬讚讬 讻谉 谞"诇. (讛讙讛"讛 讜讻讗砖专 转转讘讜谞谉 讛讬讟讘 讘砖讟讞 讛诪讗诪专 讝讛 讜讘驻讬专讜砖讬 转诪爪讗 讛专讘讛 拽讜砖讬讜转 讞讝拽讜转 注诇 驻专砖"讬 讘讞讜诪砖 讘专讬砖 驻专砖转 讜讗专讗 砖讛讘讬讗 诪讗诪专 讝讛 讜砖诐 讛讗专讻转讬 注讚 讻讗谉 讛讙讛"讛):



讜讗讬 讗转讛 专讜讗讛 讘诪诇讞诪转 诇"讗 诪诇讻讬诐 讗讬谉 讝讛 住讜转专 诪讗诪专 讬注谉 诇讗 讛讗诪谞转诐 讘讬 诇讛拽讚讬砖谞讬 诇讻谉 诇讗 转讘讬讗讜 讗转 讛拽讛诇 讛讝讛 讗诇 讛讗专抓 讚诪砖诪注 砖诇讜诇讬 讗讜转讜 讛讞讟讗 讛讬讜 诪讘讬讗讬诐 讗转 讬砖专讗诇 讗诇 讛讗专抓 讻讬 讬转讻谉 砖讛讬讜 诪讘讬讗讬谉 讗讜转诐 讗诇 讛讗专抓 讗讘诇 诇讗 讛讬讛 讝讜讻讛 诇专讗讜转 讛注砖讜讬 诇诪诇讻讬 讝' 讛讗讜诪讜转 砖讛讬讛 诪转 拽讜讚诐 诪诇讞诪转谉 讜讻"讻 专砖"讬 讙讘讬 讬注谉 诇讗 讛讗诪谞转诐 讘讬 讙诇讛 讛讻转讜讘 砖讗诇讜诇讬 讞讟讗 讝讛 讛讬讜 谞讻谞住讬诐 讘讗专抓 讻讚讬 砖诇讗 讬讗诪专讜 讻讜' 讗讘诇 诇讗 砖讛讬讛 专讜讗讛 讛注砖讜讬 诇诪诇讻讬 讝' 讗讜诪讜转. 讜诪讛 砖讻转讘 专砖"讬 讙讘讬 砖诇讞 谞讗 讘讬讚 转砖诇讞 讘讬讚 讗讞专 砖转专爪讛 诇砖诇讞 砖讗谞讬 讗讬谉 住讜驻讬 诇讛讻谞讬住诐 诇讗专抓 讗注"驻 砖注讚讬讬谉 诇讗 谞讙讝专讛 注诇讬讜 诇讗 讛讙讝专讛 讛讝讗转 讜诇讗 讙讝专转 诪讬 诪专讬讘讛. 讬"诇 砖讬讚注 讝讗转 讘谞讘讜讗转讜 砖专诪讝 诇讜 讛拽讘"讛 注诇 讝讛 拽讜讚诐 砖诇讬讞讜转讜 诇驻专注讛 讻讚讗讬转讗 讘讗诇讛 砖诪讜转 专讘讛 讜诪讛 砖讻转讘 讘驻专砖转 讘讛注诇讜转讱 讙讘讬 谞讜住注讬诐 讗谞讞谞讜 讜诪驻谞讬 诪讛 砖转祝 诪砖讛 注爪诪讜 注诪讛诐 砖注讚讬讬谉 诇讗 谞讙讝专讛 讙讝专讛 注诇讬讜 讜讻住讘讜专 砖讛讬' 谞讻谞住 讚诪砖诪注 砖注讚 砖谞讙讝专讛 注诇讬讜 讙讝专讛 诪讬 诪专讬讘讛 讗注"驻 砖讻讘专 谞讙讝专讛 注诇讬讜 讙讝专转 注转讛 转专讗讛 注讚讬讬谉 讛讬讛 住讘讜专 砖讬讻谞住 讜诇讗 砖讬讚注 讘谞讘讜讗转讜 砖诇讗 讬讻谞住 讬"诇 砖诇讗 讛讜讚讬注讜讛讜 讘谞讘讜讗转讜 专拽 砖诇讗 讬讻谞讬住诐 讻诪讜 诪谞讛讬讙 讻讚诪砖诪注 诪诇砖讜谉 讗谞讬 讗讬谉 住讜驻讬 诇讛讻谞讬住诐 讜讛讬讛 住讘讜专 砖诇驻讞讜转 讬讻谞住 砖诐 讻讗讞讚 诪砖讗专 讛注诐 讜诇驻讬讻讱 砖转祝 注爪诪讜 注诪讛诐 讜讗诪专 谞讜住注讬诐 讗谞讞谞讜 讜讛讛讬讗 讚砖"专 讚拽讗诪专 讙讘讬 注转讛 转专讗讛 诪讻讗谉 讗转讛 诇诪讚 砖谞讟诇 诪砖讛 讗转 讛讚讬谉 砖诇讗 讬讻谞住 诇讗专抓 爪"诇 讚诪讬讬专讬 讘讻讘讜砖 讛讗专抓 讻讗诇讜 讗诪专 砖诇讗 诇讬讻谞住 注诪讛诐 讘讻讘讜砖 讛讗专抓 讚讛讬讬谞讜 诪诇讞诪转 诇"讗 诪诇讻讬诐 讚拽讗诪专 讘专讬砖讗 讗讱 拽砖讛 砖讗注"驻 砖谞讙讝专讛 注诇讬讜 讛讙讝专讛 砖诇 诪讬 诪专讬讘讛 诇诪讛 诇讗 讛讬讛 住讘讜专 砖讬讻谞住 讻砖讗专 讛注诐 讜讛诇讗 讛讙讝专讛 诇讗 讛讬转讛 专拽 砖诇讗 讬讘讬讗讜 讗转 讛拽讛诇 讻讚讻转讬讘 诇讻谉 诇讗 转讘讬讗讜 讗转 讛拽讛诇 讛讝讛 讚诪砖诪注 砖诇讗 讬讻谞讬住讜诐 讻诪讜 诪谞讛讬讙讬诐 讗讘诇 讬讻谞住讜 讻砖讗专 讛注诐 讬"诇 诪讚讛讜爪专讱 讛讻转讜讘 诇讛讜讚讬注 讞讟讗诐 诇讜诪专 砖讗诇讜 诇讗 讞讟讗讜 讞讟讗 讝讛 讛讬讜 谞讻谞住讬诐 诇讗专抓 讻讚讬 砖诇讗 讬讗诪专讜 注诇讬讛诐 讘注讜谉 砖讗专 讚讜专 讛诪讚讘专 砖谞讙讝专 注诇讬讛诐 砖诇讗 讬讻谞住讜 诇讗专抓 讻讱 讛讬讛 注讜谉 诪砖讛 讜讗讛专谉 诪讬讚 讛讘讬谉 诪砖讛 砖讛讙讝专讛 讛讬转讛 砖诇讗 讬讻谞住 诇讗专抓 讗驻讬' 讻讗讞讚 诪砖讗专 讛注诐 讗诇讗 砖讛讻转讜讘 讞诇拽 诇讛诐 讻讘讜讚 诇讜诪专 砖诇讗 讬讘讬讗讜 讛拽讛诇 诇讗专抓 讻诪讜 诪谞讛讬讙讬诐 诇驻讬 讻讘讜讚诐 讜讛讛讬讗 讚转讘讗诪讜 讜转讟注诪讜 砖谞转谞讘讗 砖诇讗 讬讻谞住 诇讗专抓 讜讗驻讬诇讜 拽讜讚诐 讛讙讝专讛 讛讜讗 讻谞讘讗 讜诇讗 讬讚注 诪讛 谞讘讗 讻讱 讻转讘 讛专讘 讛诪讝专讞讬:



专讘讜谞讜 砖诇 注讜诇诐 讗专讱 讗驻讬诐 诇爪讚讬拽讬诐. 驻讬专讜砖 诪砖讛 讛专讙讬砖 诪讚拽讗诪专 讗专讱 讗驻讬诐 讜诇讗 讗诪专 讗专讱 讗祝 砖专"诇 讗专讱 讗驻讬诐 诇爪讚讬拽讬诐 讜诇专砖注讬诐 讜诇驻讬' 讗诪专 诪砖讛 专讘砖"注 讗专讱 讗驻讬诐 诇爪讚讬拽讬诐 讻诇讜诪专 讜诇诪讛 诇讗 转讻转讜讘 讗专讱 讗祝 讜讻谉 讻转讜讘 讘驻讬专讜砖 讘讚讜讻转讬 讟讜讘讗:





诪专讗讬转 讛注讬谉

讗"专 讬讜讞谞谉 诇讗 谞讬讞讗 诇诪专讬讬讛讜 讜讻讜'. 驻讬专讜砖 讻讬 讛拽讘"讛 专爪讜谞讜 讘诪讬 砖诪诇诪讚 讝讻讜转 注诇 讬砖专讗诇. 讜讻砖爪讚讬拽 讗' 诪诇诪讚 讝讻讜转 谞讚讞讬谉 讻诪讛 拽讟讬讙讜专讬谉 讜讘讗 讜专讗讛 讙讚注讜谉 注诇 砖诇诪讚 讝讻讜转 注诇 讬砖专讗诇 讗"诇 诇讱 讘讻讞讱 讝讛 讜讻诪讜 砖讗诪专讜 专讝"诇 讜讛讬讬谞讜 讚讗诪专 专讘讬 讬讜讞谞谉 诇专"诇 讚爪专讬讱 诇讚专讜砖 诇讝讻讜转 诇讬砖专讗诇 讜谞拽讬讟 讘讬讚讬讛 转专转讬 砖诇讜诪讚 讝讻讜转 注诇 讬砖专讗诇 讜注讜砖讛 谞"专 诇讛拽讘"讛:


讗诇讗 讗驻讬诇讜 诇讗 注砖讛 讗诇讗 讞拽 讗讞讚. 驻讬专讜砖 讘讝讛 谞讬爪讜诇 诪讙讛谞诐 讜讝讜讻讛 诇注讜讛"讘 讜讗驻砖专 讚诪转讘讗专 注驻"讬 诪"砖 讛专诪讘"诐 讘驻讬专讜砖 讛诪砖谞讛 住讜祝 诪讻讜转 讜讝"诇 诪注讬拽专讬 讛讗诪讜谞讛 讘转讜专讛 讻讬 讻砖讬拽讬讬诐 讛讗讚诐 诪爪讜讛 诪转专讬"讙 诪爪讜转 讻专讗讜讬 讜讻讛讜讙谉 讜诇讗 讬砖转祝 注诪讛 讻讜谞讛 诪讻讜谞讜转 讛注讜诇诐 讘砖讜诐 驻谞讬诐 讗诇讗 砖讬注砖讛 讗讜转讛 诇砖诪讛 诪讗讛讘讛 讛谞讛 讝讻讛 讘讛 诇讞讬讬 讛注讜诇诐 讛讘讗 讜讻讜' 注"砖 讜讛讟注诐 谞专讗讛 讚讻诇 诪爪讜讛 诪专诪"讞 诪"注 讻诇讜诇讛 诪讻诇诐. 讜讝讛 讗驻砖专 讚讗诪专 专讘讬 讬讜讞谞谉 讗驻讬诇讜 诇讗 注砖讛 讗诇讗 讞拽 讗讞讚 谞讬爪讜诇 诪讙讛谞诐 讜讝讜讻讛 诇注讛"讘 讻诪"砖 讛专诪讘"诐 讝"诇 讜诪讬讬转讬 诪诪"砖 讙讘讬 专' 讞谞讬谞讗 讘谉 转专讚讬讜谉 讻诇讜诐 诪注砖讛 讘讗 诇讬讚讱 讜讻讜' 注"砖:


讛专讘讛 驻注诪讬诐 谞讙诇讬转讬 诇讗讘专讛诐 诇讬爪讞拽 讜诇讬注拽讘 讘讗诇 砖讚讬. 驻讬专讜砖 砖住"转 讗讘专讛诐 讬爪讞拽 讬注拽讘 诪拽"讘 讜讛讜讗 讘讗"转 讘"砖 砖讚讬 讜诇讗 讛专讛专讜 讗讞专 诪讚讜转讬 讜讗转讛 砖诪讱 诇讘讚 诪砖讛 讙讬诪讟专讬讗 讗诇 砖讚讬 讜讗诪专转 诪讛 砖诪讜 讜讻讜' 讜讛专讛专转 讜讻讜':





驻转讞 注讬谞讬诐

讗专"诇 诇诪讬 砖诪砖讬讬专 讗驻讬诇讜 讞拽 讗讞讚. 驻讬专讜砖 讻讬 讙讬讛谞诐 讙讬诪讟专讬讗 讞拽 讜讗驻讬诇讜 诪讬 砖诪砖讬讬专 讞拽 谞讜驻诇 讙讬讛谞诐 砖讛讜讗 讙讬诪讟专讬讗 讞拽 讜专' 讬讜讞谞谉 讗诪专 诇讗 谞讬讞讗 诇诪专讬讬讛讜 讜讻讜' 讗诇讗 讛讻讬 拽讗诪专 诇讘诇讬 讞拽 诇诪讬 砖诇讗 注砖讛 讗驻讬诇讜 讞"拽 谞讜驻诇 讙讛讬谞诐 讙讬诪讟专讬讗 讞拽 诇驻讬 砖诇讗 注砖讛 讞拽 诇讬谞爪诇 诪诪谞讜 讜注诪"砖 讘拽讜谞讟专讬住 讞讚专讬 讘讟谉 驻专砖转 专讗讛 讘住"讚:


诪讛 讘讬讗转谉 诇讗专抓 砖谞讬诐 诪住' 专讘讜讗. 讗注"讙 讚注讬讬诇讬 讟讜讘讗 诪诪讬 砖讛讬讜 讬讜转专 诪讘谉 住' 讘砖注转 讛讙讝专讛 讻讚讗诪专讬谞谉 讘讘转专讗 讚祝 拽讻"讗. 诪"诪 谞拽讜讟 诪讬讛讗 讚诪住"专 诇讗 谞讻谞住讜 讗诇讗 讬讛讜砖注 讜讻诇讘 讜讛讜讗 驻砖讜讟 讜讛讜讝拽拽转讬 诇讝讛 诇驻讬 砖砖诪注转讬 诪讬 砖谞转拽砖讛 讘讝讛 讜专讬讞 讚拽讚讜拽 诇讗 注讚转 讘讬讛:






image1.png
e 9T WNSE




